Avviż Legali Importanti

|

52006PC0096

Proposta għal regolament tal-Kunsill dwar ftehim ta’ assoċjazzjoni fis-settur tas-sajd bejn il-Komunità Ewropea u l-Unjoni tal-Komoros  /* KUMM/2006/0096 finali - CNS 2006/0032 */

	[pic] | KUMMISSJONI TAL-KOMUNITAJIET EWROPEJ |Brussel 6.3.2006KUMM(2006) 96 finali2006/0032 (CNS)Proposta għalREGOLAMENT TAL-KUNSILLdwar ftehim ta’ assoċjazzjoni fis-settur tas-sajd bejn il-Komunità Ewropea u l-Unjoni tal-Komoros(preżentata mill-Kummissjoni)MEMORANDUM TA’ SPJEGAZZJONIDelegazzjoni mill-Komoros u delegazzjoni mill-Komunità ltaqgħu fi Brussell f’Novembru 2004 għal konsultazzjonijiet bil-għan li jintlaħaq ftehim ta’ assoċjazzjoni fil-qasam tas-sajd li jieħu post il-ftehim dwar is-sajd li jeżisti bejn il-partijiet.Iż-żewġ Partijiet enfasizzaw l-għarfien komuni tagħhom tal-ħtieġa li jaħdmu flimkien favur it-twaqqif ta' sajd responsabbli, il-preservazzjoni tar-riżorsi tas-sajd u l-promozzjoni ta’ settur tas-sajd reali fil-gżejjer Komoros permezz tal-programmi ta’ assoċjazzjoni previsti fl-abbozz ta’ protokoll.Ftehim ġdid u protokoll ġdid kienu ġew inizjalati fl-24 ta’ Novembru 2004. Dawn it-testi jipprevedu tisħiħ tal-kooperazzjoni ekonomika, finanzjarja, teknika u xjentifika fil-qasam tas-sajd sabiex ikunu żgurati l-konservazzjoni u l-isfruttament sostenibbli tar-riżorsi kif ukoll arranġamenti ta' assoċjazzjoni bejn intrapriżi li għandhom l-għan li jiżviluppaw, fl-interess komuni, attivitajiet ekonomiċi li għandhom x'jaqsmu mal-qasam tas-sajd u attivitajiet relatati.Iż-żewġ Partijiet qablu li jipproponu lill-awtoritajiet rispettivi tagħhom li jibdlu l-ftehim ta' qafas attwali ma’ ftehim ta’ assoċjazzjoni fil-qasam tas-sajd, flimkien ma’ protokoll, anness u appendiċijiet, kif ukoll l-applikazzjoni proviżorja tal-protokoll, l-anness u l-appendiċijiet tiegħu (il-protokoll huwa fil-proċess li jiġi adottat).Iż-żewġ Partijiet għandhom jidħlu fi djalogu politiku dwar kwistjonijiet ta’ interess komuni fil-qasam tas-sajd. Huma jikkonfermaw ir-rieda tagħhom li jiżguraw l-isfruttament sostenibbli tar-riżorsi u li jiġġieldu kontra s-sajd illegali u mhux regolat.Fid-dawl ta’ dan kollu, dan il-ftehim il-ġdid għandu jiffavorixxi sfruttament responsabbli u sostenibbli tar-riżorsi għall-benefiċċju reċiproku tal-Komunità u ta’ l-Unjoni tal-Komoros.Għalhekk, il-Kummissjoni tipproponi li l-Kunsill jadotta, permezz ta' regolament, il-ftehim ta’ assoċjazzjoni miftiehem bejn il-KE u l-Unjoni tal-Komoros.2006/0032 (CNS)Proposta għalREGOLAMENT TAL-KUNSILLdwar ftehim ta’ assoċjazzjoni fis-settur tas-sajd bejn il-Komunità Ewropea u l-Unjoni tal-KomorosIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea u, b’mod partikolari, l-Artikolu 37 tiegħu, flimkien ma’ l-Artikolu 300(2) u (3), l-ewwel punt,Wara li kkunsidra l-proposta tal-Kummissjoni[1],Wara li kkunsidra l-opinjoni tal-Parlamant Ewropew[2],Billi:(1) Il-Kunsill, f’isem il-Komunità Ekonomika Ewropea, permezz tar-Regolament (KEE) Nru 1494/88[3], approva ftehim mar-Repubblika Federali Iżlamika tal-Komoros. Iż-żewġ partijiet taw bidu għal negozjati sabiex jibdlu dan il-ftehim, skond id-dispożizzjonijiet tiegħu, bi ftehim ġdid ta' assoċjazzjoni fis-sajd.(2) Bħala segwitu għal dawn in-negozjati, ftehim ġdid kien inizjalat fl-24 ta’ Novembru 2004.(3) Dan il-ftehim jipprevedi tisħiħ tal-kooperazzjoni ekonomika, finanzjarja, teknika u xjentifika fil-qasam tas-sajd sabiex jiġu żgurati l-konservazzjoni u l-isfruttament sostenibbli tar-riżorsi kif ukoll arranġamenti ta' assoċjazzjoni bejn intrapriżi li għandhom l-għan li jiżviluppaw, fl-interess komuni, attivitajiet ekonomiċi li għandhom x'jaqsmu mal-qasam tas-sajd u attivitajiet relatati.(4) Huwa f'loku li l-ftehim imsemmi jiġi approvat.(5) Wara d-dħul fis-seħħ tal-ftehim il-ġdid, ir-Regolament (KEE) Nru 1494/88 ikun għadda żmienu u għandu jiġi revokat għal raġunijiet ta’ ċarezza.ADOTTA DAN IR-REGOLAMENT:Artikolu 1Il-ftehim ta’ assoċjazzjoni fis-settur tas-sajd bejn il-Komunità Ewropea u l-Unjoni tal-Komoros huwa approvat f’isem il-Komunità.It-test tal-ftehim huwa anness ma’ dan ir-Regolament.Artikolu 2Il-President tal-Kunsill huwa awtorizzat li jinnomina l-persuni awtorizzati li jiffirmaw il-ftehim li jorbot il-Komunità.Artikolu 3Ir-Regolament Nru 1494/88 huwa revokat.Artikolu 4Dan ir-Regolament jidħol fis-seħħ fit-tielet jum wara dak li fih ikun ippublikat fil- Ġurnal Uffiċjali ta’ l-Unjoni Ewropea .Artikolu 5Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, il-Għall-KunsillIl-PresidentFTEHIM ta’ assoċjazzjoni fis-settur tas-sajd bejn il-Komunità Ewropea u l-Unjoni tal-KomorosIL-KOMUNITÀ EWROPEA, minn hawn ‘il quddiem “il-Komunità”, uL-UNJONI TAL-KOMOROS, minn hawn ‘il quddiem “il-Komoros”, minn hawn ‘il quddiem “il-Partijiet”,FID-DAWL tar-relazzjonijiet ta’ kooperazzjoni mill-qrib bejn il-Komunità u l-Komoros, b’mod partikolari fil-qafas tal-Konvenzjoni ta’ Cotonou, kif ukoll ix-xewqa reċiproka tagħhom li jsaħħu dawn ir-relazzjonijiet,WARA li kkunsidraw il-Konvenzjoni tan_Nazzjonijiet Uniti dwar il-liġi tal-baħar,KONXJI mill-importanza tal-prinċipji stabbiliti mill-Kodiċi ta’ kondotta għal sajd responsabbli adottat mill-Konferenza ta' l- FAO fl-1995,IDDETERMINATI li jikkooperaw, fl-interess reċiproku tagħhom, favur l-iżvilupp ta’ sajd responsabbli sabiex jiżguraw il-konservazzjoni fit-tul u l-isfruttament sostenibbli tar-riżorsi bijoloġiċi tal-baħar,KONVINTI li din il-kooperazzjoni għandha tkun imsejsa fuq il-komplimentarjetà ta’ l-inizjattivi u l-azzjonijiet imwettqa kemm b’mod konġunt kif ukoll minn kull wieħed mill-Partijiet sabiex jiżguraw il-koerenza tal-politika u s-sinerġija ta’ l-isforzi.DEĊIŻI, għal dawn il-finijiet, li jagħtu bidu għal djalogu dwar id-definizzjoni ta’ politika settorjali għas-sajd fil-Komoros, l-identifikazzjoni tal-mezzi adattati li jiżguraw l-implimentazzjoni effikaċi ta’ din il-politika kif ukoll l-involviment ta’ l-operaturi ekonomiċi u s-soċjetà ċivili fil-proċess.ĦERQANA li jistabbilixxu l-metodi u l-kondizzjonijiet li jirregolaw l-attivitajiet ta’ sajd tal-bastimenti tal-Komunità fl-ibħra tal-Komoros, u dawk li jirrigwardaw l-appoġġ mogħti mill-Komunità għall-iżvilupp ta’ sajd responsabbli f’dawn l-istess ibħra,DEĊIŻI li jikkooperaw ekonomikament aktar mill-qrib fil-qasam ta’ l-industrija tas-sajd u f’attivitajiet relatati, permezz tal-ħolqien u ta’ l-iżvilupp ta’ intrapriżi konġunti li jinvolvu intrapriżi miż-żewġ Partijiet.JAQBLU DWAR DAN LI ĠEJ:Artikolu 1 GħanDan il-ftehim jistabbilixxi l-prinċipji, ir-regolamenti u l-proċeduri li jirregolaw:-  il-kooperazzjoni ekonomika, finanzjarja, teknika u xjentifika fil-qasam tas-sajd sabiex ikun hemm żvilupp ta’ sajd responsabbli fl-ibħra tal-Komoros sabiex ikunu żgurati l-konservazzjoni u l-isfruttament sostenibbli tar-riżorsi tas-sajd u l-iżvilupp tas-settur tas-sajd tal-Komoros.-  il-kundizzjonijiet ta’ l-aċċess tal-bastimenti tas-sajd tal-Komunità għall-ibħra tal-Komoros;-  il-metodi ta’ kontroll tas-sajd fl-ibħra tal-Komoros sabiex ikunu żgurati l-osservanza tal-kondizzjonijiet imsemmija hawn fuq, l-effikaċja tal-miżuri ta’ konservazzjoni u l-ġestjoni tar-riżorsi tas-sajd u l-ġlieda kontra s-sajd illegali, mhux dikjarat u mhux regolat;-  l-arranġamenti ta' assoċjazzjoni bejn intrapriżi li jfittxu li jiżviluppaw, fl-interess komuni, attivitajiet ekonomiċi li għandhom x'jaqsmu mal-qasam tas-sajd u l-attivitajiet relatati.Artikolu 2 TifsirietGħall-finijiet ta’ dan il-ftehim, it-termini li ġejjin ifissru:a) “awtoritajiet tal-Komoros”, il-Ministru nkarigat mis-sajd fil-Komoros;b) “awtoritajiet tal-Komunità”, il-Kummissjoni Ewropea;c) “bastiment tal-Komunità”, bastiment tas-sajd li jtajjar il-bandiera ta’ Stat Membru tal-Komunità u rreġistrat fil-Komunità;d) “intrapriżi konġunti”, kumpanija kummerċjali kostitwita fil-Komoros minn sidien jew intrapriżi nazzjonali tal-Partijiet sabiex jeżerċitaw attivitajiet ta’ sajd jew attivitajiet relatati;e) “kummissjoni konġunta”, kummissjoni kostitwita minn rappreżentanti tal-Komunità u tal-Komoros li r-responsabbiltajiet tagħha huma dettaljati fl-Artikolu 9 ta’ dan il-ftehim.Artikolu 3 Prinċipji u għanijiet wara l-implimentazzjoni ta’ dan il-ftehim1. Il-partijiet jintrabtu li jippromwovu s-sajd responsabbli fl-ibħra tal-Komoros fuq il-bażi li ma jkun hemm l-ebda diskriminazzjoni bejn il-flotot preżenti f’dawn l-ibħra, mingħajr preġudizzju għal xi ftehim milħuq bejn pajjiżi li qegħdin jiżviluppaw fl-istess reġjun ġeografiku, inkluż xi ftehim ta’ reċiproċità fi kwistjoni relatata mas-sajd.2. Mingħajr preġudizzju għas-sovranità tal-Komoros, il-Partijiet għandhom jikkooperaw fid-definizzjoni u l-implimentazzjoni ta’ politika settorjali dwar is-sajd fl-ibħra tal-Komoros u, għal dan il-għan, jagħtu bidu għal djalogu politiku dwar ir-riformi meħtieġa. Huma jimpenjaw irwiehom li ma jeħdux miżuri f’dan il-qasam mingħajr ma jikkonsultaw lil xulxin minn qabel.3. Il-Partijiet għandhom jikkooperaw ukoll fit-twettiq ta’ evalwazzjonijiet qabel, waqt u wara, kemm b’mod konġunt kif ukoll fuq inizjattiva unilaterali, tal-miżuri, programmi u azzjonijiet li jittieħdu skond id-dispożizzjonijiet ta’ dan il-ftehim.4. Il-Partijiet jintrabtu li jiżguraw it-twettiq ta’ dan il-ftehim skond l-prinċipji ta’ tmexxija ekonomika u soċjali tajba.5. B’mod partikolari, l-impjieg tal-baħrin lokali fuq il-bastimenti tal-Komunità huwa regolat mid-Dikjarazzjoni ta’ l-Organizzazzjoni Internazzjonali tax-Xogħol ( ILO ) dwar il-prinċipji u d-drittijiet fundamentali tax-xogħol li japplikaw ipso jure fil-qafas tal-kuntratti kkonċernati u l-kundizzjonijiet ġenerali tax-xogħol. Dan jirrigwarda, b’mod partikolari, il-libertà ta’ l-assoċjazzjoni u r-rikonoxximent effettiv tad-dritt tal-ħaddiema għan-negozjar kollettiv u l-eliminazzjoni tad-diskriminazzjoni fi kwistjonijiet ta’ xogħol u professjoni.Artikolu 4 Kooperazzjoni fil-qasam xjentifiku1. Kemm idum fis-seħħ dan il-ftehim, il-partijiet għandhom jagħmlu ħilithom biex isegwu l-evoluzzjoni ta’ l-istat tar-riżorsi fl-ibħra tal-Komoros.2. Il-Partijiet, skond ir-rakkomandazzjonijiet tar-riżoluzzjonijiet adottati fi ħdan il-Kummissjoni dwar it-Tonn fl-Oċean Indjan ( IOTC ) u fid-dawl ta’ l-aħjar pariri xjentifiċi disponibbli, għandhom jikkonsultaw flimkien fi ħdan il-kummissjoni konġunta skond l-Artikolu 9 sabiex jadottaw, jekk ikun il-każ u bi qbil bejniethom, miżuri li jwasslu għal ġestjoni sostenibbli tar-riżorsi tas-sajd.3. Il-Partijiet jintrabtu li jikkonsultaw lil xulxin, kemm direttament u kemm fi ħdan l- IOTC , sabiex jiżguraw il-ġestjoni u l-konservazzjoni tar-riżorsi bijoloġiċi fl-Oċean Indjan u jikkooperaw fil-qafas ta' l-attivitajiet relatati ta' riċerka xjentifika.Artikolu 5 Aċċess tal-bastimenti tal-Komunità għaż-żoni tas-sajd fl-ibħra tal-Komoros1. Il-Komoros jintrabtu li jawtorizzaw lill-bastimenti tal-Komunità li jeżerċitaw l-attivitajiet ta’ sajd fiż-żona ta’ sajd tagħhom skond dan il-ftehim inklużi l-protokoll u l-anness.2. L-attivitajiet ta’ sajd imsemmija f’dan il-ftehim huma soġġetti għal-leġiżlazzjoni fis-seħħ fil-Komoros. L-awtoritajiet tal-Komoros għandhom jinfurmaw lill-Komunità dwar kull tibdil li jsir fil-leġiżlazzjoni msemmija.3. Il-Partijiet jassumu r-responsabbiltà fejn tidhol l-applikazzjoni effettiva tad-dispożizzjonijiet li jirrigwardaw il-kontroll tas-sajd ipprovduti fil-protokoll. Il-bastimenti tal-Komunità għandhom jikkooperaw ma’ l-awtoritajiet tal-Komoros għat-twettiq ta’ dawn il-kontrolli.4. Il-Komunità tintrabat li twettaq id-dispożizzjonijiet kollha adegwati sabiex tiżgura l-osservanza, mill-bastimenti tagħha, tad-dispożizzjonijiet ta’ dan il-ftehim kif ukoll tal-leġislazzjoni li tirregola s-sajd fl-ibħra rilevanti taħt il-ġuriżdizzjoni tal-Komoros.Artikolu 6 Liċenzji1. Il-bastimenti tal-Komunità ma’ jistgħux jeżerċitaw l-attivitajiet ta’ sajd sakemm ma jkollhomx liċenzja għas-sajd maħruġa fil-qafas ta’ dan il-ftehim.2. Il-proċedura għall-ħruġ ta’ liċenzja tas-sajd għall-bastiment, it-taxxi applikabbli u l-metodu ta’ ħlas mis-sid huma spjegati fl-anness tal-protokoll.Artikolu 7 Kumpens finanzjarju1. Il-Komunità għandha tgħaddi lill-Komoros kumpens finanzjarju skond it-termini u l-kundizzjonijiet stipulati fil-protokoll u l-annessi. Dan il-kumpens uniku huwa ffurmat minn żewġ komponenti relattivi, rispettivament,a) l-aċċess tal-bastimenti tal-Komunità għaż-żoni tas-sajd fl-ibħra tal-Komoros, ub) l-appoġġ finanzjarju mill-Komunità għall-iżvilupp ta’ sajd responsabbli u l-isfruttament sostenibbli tar-riżorsi tas-sajd fl-ibħra tal-Komoros.c) Il-parti tal-kumpens finanzjarju msemmija fil-paragrafu 1(a) hawn fuq għandha tiġi iddeterminata u ġestita skond l-identifikazzjoni mill-Partijiet, bi ftehim bejniethom u skond id-dispożizzjonijiet stipulati fil-protokoll, ta’ l-għanijiet li għandhom jitwettqu fil-qafas tal-politika settorjali dwar is-sajd fil-Komoros u ta' programmazzjoni annwali u fuq diversi snin dwar l-implimentazzjoni tagħha.Artikolu 8 Promozzjoni tal-kooperazzjoni fil-livell ta’ l-operturi ekonomiċi u s-soċjetà ċivili1. Il-partijiet għandhom jinkoraġġixxu l-kooperazzjoni ekonomika, xjentifika u teknika fis-settur tas-sajd u s-setturi konnessi miegħu. Għandhom jikkonsultaw lil xulxin sabiex jikkoordinaw id-diversi azzjonijiet li huma prevedibbli f’dan ir-rigward.2. Il-Partijiet għandhom jinkoraġġixxu l-iskambju tat-tagħrif dwar it-teknoloġija ta’ l-apparat tas-sajd, il-metodi ta’ konservazzjoni u l-proċeduri industrijali għall-ipproċessar tal-prodotti tas-sajd.3. Il-Partijiet għandhom jagħmlu ħilithom sabiex joħolqu l-kundizzjoinijiet adattati għall-promozzjoni tar-relazzjonijiet bejn l-intrapriżi tal-Partijiet, fil-materji tekniċi, ekonomiċi u kummerċjali, billi jinkoraġġixxu l-ħolqien ta’ ambjent favorevoli għall-iżvilupp tan-negozju u l-investiment.4. Il-Partijiet għandhom jinkoraġġixxu, b’mod partikolari, il-ħolqien ta’ kumpaniji konġunti li jkollhom interess komuni. It-trasferiment ta’ bastimenti tal-Komunità lejn kumpaniji konġunti u l-ħolqien ta’ kumpaniji konġunti fil-Komoros għandhom isiru b’osservanza sistematika tal-Liġijiet fis-seħħ fil-Komoros u fil-Komunità.Artikolu 9 Kummissjoni konġunta1. Hija stabbilita kummissjoni konġunta nkarigata mill-kontroll ta’ l-implimentazzjoni ta’ dan il-ftehim. Il-kummissjoni konġunta għandha teżerċita l-funzjonijiet li ġejjin:a) tikkontrolla l-eżekuzzjoni, l-interpretazzjoni, u l-implimentazzjoni tal-ftehim, b’mod partikolari d-definizzjoni u l-evalwazzjoni tat-tħaddim tal-programmazzjoni annwali u fuq diversi snin kif stipulat fl-Artikolu 7(b);b) tiżgura l-kuntatt meħtieġ dwar kwistjonijiet ta’ interess komuni fil-qasam tas-sajd;c) isservi ta’ forum għall-irranġar bonarju tal-kwistjonijiet li jistgħu jinqalgħu mill-interpretazzjoni jew l-implimentazzjoni tal-ftehim;d) tevalwa mill-ġdid, jekk ikun hemm il-ħtieġa, il-livelli ta’ sajd possibbli u, konsegwentament, il-kumpens finanzjarju;e) kwalunkwe funzjoni oħra li l-Partijiet jiftiehmu li jgħaddulha.2. Il-kummissjoni konġunta għandha tiltaqa' mill-anqas darba fis-sena, darba fil-Komoros u darba fil-Komunità, u tkun preseduta mill-parti fejn issir il-laqgħa. Għandha ssir laqgħa straordinarja fuq it-talba ta’ xi waħda mill-Partijiet.B’mod partikolari, għandha tiltaqa' mhux aktar tard minn 3 xhur mid-dħul fis-seħħ ta’ kull protokoll sabiex tiddefinixxi l-metodi għall-implimentazzjoni tad-dispożizzjonijiet ta’ dan il-ftehim. Għal dan il-għan għandha tħejji pjan ta’ azzjoni li jiddefinixxi preċiżament l-attivitajiet li għandhom jiġu żviluppati u wara dan kalendarju preċiż ta' skadenzi li jkopri l-perjodu ta’ kull protokoll.Artikolu 10 Żona ta’ applikazzjoniDan il-ftehim japplika, minn naħa waħda fit-territorji fejn japplika t-Trattat li jistabbilixxi l-Unjoni Ewropea, taħt il-kundizzjonijiet ipprovduti mill-imsemmi Trattat, u, min-naħa l-oħra, fit-territorju ta’ l-Unjoni tal-Komoros.Artikolu 11 DurataDan il-ftehim japplika għal perjodu ta’ seba’ (7) snin minn meta jidħol fis-seħħ u jista’ jiġġedded għal perjodu supplimentari ta’ seba’ (7) snin sakemm ma jiġix revokat skond l-Artikolu 12.Artikolu 12 Tmiem1. Dan il-ftehim jista’ jiġi tterminat minn xi wieħed mill-Partijiet f’ċirkostanzi serji relatati, fost l-oħrajn, mad-degradazzjoni ta’ l-istokks ikkonċernati, ma' l-għarfien ta’ livell ridott ta’ l-użu ta’ l-opportunitajiet ta’ sajd allokati għall-bastimenti tal-Komunità, jew man-nuqqas ta’ osservanza ta’ l-impenji tal-Partijiet fil-kwistjoni tal-ġlieda kontra s-sajd illegali, mhux dikjarat u mhux regolat.2. Il-parti kkonċernata għandha tavża lill-parti l-oħra, bil-miktub, dwar l-intenzjoni tagħha li tittermina l-ftehim mill-anqas sitt xhur qabel it-tmiem tal-perjodu inizjali jew ta’ kull wieħed mill-perjodi supplimentari.3. Il-ħruġ ta’ l-avviż imsemmi fil-paragrafu preċedenti għandu jagħti lok għall-ftuħ ta' konsultazzjonijiet bejn il-partijiet.4. Il-ħlas tal-kumpens finanzjarju stipulat fl-Artikolu 7 għas-sena li fiha jiġi tterminat il-ftehim għandu jitnaqqas b’mod proporzjonali u pro rata temporis .Artikolu 13 Sospenzjoni1. L-applikazzjoni ta’ dan il-ftehim tista’ tiġi sospiża fuq inizjattiva ta’ xi waħda mill-Partijiet f’każ ta’ nuqqas ta’ ftehim serju fir-rigward ta’ l-applikazzjoni tad-dispożizzjonijiet tiegħu. Din is-sospensjoni hija soġġetta għal avviż mill-parti kkonċernata, bil-miktub, mhux anqas minn tliet xhur qabel id-data meta din is-sospensjoni tkun sejra tidħol fis-seħħ. Mill-ħruġ ta’ dan l-avviż, il-Partijiet għandhom jikkonsultaw bil-għan li jirranġaw bonarjament in-nuqqas ta’ ftehim.2. Il-ħlas tal-kumpens finanzjarju stipulat fl-Artikolu 7 għandu jitnaqqas b’mod proporzjonali u pro rata temporis skond it-tul tas-sospensjoni.Artikolu 14Il-protokoll u l-anness jiffurmaw parti integrali ta’ dan il-ftehim.Artikolu 15 Revoki u dispożizzjonijiet transitorjiMad-dħul fis-seħħ tiegħu, dan il-ftehim jirrevoka u jieħu post il-ftehim dwar is-sajd bejn il-Komunità Ekonomika Ewropea u r-Repubblika Federali Iżlamika tal-Komoros dwar is-sajd fl-ibħra tal-Komoros, li daħal fis-seħħ fl-20 ta’ Lulju 1988.Madankollu, il-Protokoll li jistabbilixxi, għall-perjodu mill-1 ta’ Jannar 2005 sal-31 ta’ Diċembru 2010, l-opportunitajiet ta’ sajd u l-kumpens finanzjarju kif ipprovdut fil-Ftehim dwar is-sajd bejn il-Komunità Ekonomika Ewropea u r-Repubblika Federali Iżlamika tal-Komoros dwar is-sajd fl-ibħra tal-Komoros jibqa’ fis-seħħ għall-perijodu stipulat fl-ewwel paragrafu ta’ l-Artikolu 1 tiegħu u jsir parti integrali minn dan il-ftehim.Artikolu 16 Dħul fis-seħħDan il-ftehim, ippreparat f’żewġ kopji biċ-Ċek, id-Daniż, l-Estonjan, il-Finlandiż, il-Franċiż, il-Ġermaniż, il-Grieg, l-Għarbi,l-Ingliż, l-Ispanjol, l-Iżvediż, il-Latvjan, il-Litwan, il-Malti, l-Olandiż, il-Pollakk, il-Portuġiż, is-Slovakk, is-Sloven, it-Taljan u l-Ungeriż, fejn kull wieħed minn dawn it-testi huwa awtentiku bl-istess mod, jidħol fis-seħħ fid-data meta l-Partijiet iħabbru t-tmiem tal-proċedura meħtieġa għal dan il-għan.***[1] ĠU[2] ĠU[3] ĠU L 137, tat-2.6.1988, p. 18.


|

52011PC0799

Proposta għal REGOLAMENT TAL-KUNSILL li jistabbilixxi għall-2012 l-opportunitajiet tas-sajd għal ċerti stokkijiet tal-ħut u gruppi ta’ stokkijiet tal-ħut applikabbli fil-Baħar l-Iswed  /* KUMM/2011/0799 finali - 2011/0375 (NLE) */

	MEMORANDUM TA’ SPJEGAZZJONIKUNTEST TAL-PROPOSTA110-  Raġunijiet u għanijiet tal-propostaSkont ir-Regolament tal-Kunsill (KE) Nru 2371/2002 tal-20 ta’ Diċembru 2002 dwar il-konservazzjoni u l-isfruttar sostenibbli ta’ riżorsi tas-sajd skont il-Politika Komuni dwar is-Sajd [tas-Sajd], il-PKS tfittex li tiżgura l-isfruttar tar-riżorsi akkwatiċi ħajjin f’kundizzjonijiet ekonomiċi, ambjentali u soċjali sostenibbli. Għodda importanti f’dan ir-rigward hija l-istabbiliment annwali tal-opportunitajiet tas-sajd fl-għamla ta’ qabdiet totali permissibbli (‘Total Allowable Catches’ - TACs), kwoti u limiti tal-isforzi tas-sajd.L-għan ta’ din il-proposta huwa li jiġu stabbiliti l-opportunitajiet tas-sajd għall-Istati Membri għall-2012 fir-rigward tal-iktar stokkijiet tal-ħut kummerċjalment importanti fil-Baħar l-Iswed. 20-  Kuntest ġeneraliIl-Komunikazzjoni mill-Kummissjoni dwar il-konsultazzjoni dwar l-opportunitajiet tas-sajd għall-2012 (COM(2011)298 finali), tiddeskrivi l-isfond tal-proposta.Il-parir xjentifiku dwar l-opportunitajiet tas-sajd fl-2012 fil-Baħar l-Iswed se jingħata mill-Kumitat Xjentifiku, Tekniku u Ekonomiku għas-Sajd (STECF) f’Novembru 2011.Il-proposta fiha taqsima waħda li hija ta' importanza għall-ġestjoni tas-sajd tal-Baħar l-Iswed fl-2012 li tistabbilixxi t-TACs u l-kwoti.-  130 Dispożizzjonijiet eżistenti fil-qasam tal-propostaL-opportunitajiet tas-sajd u l-mod li bih jiġu allokati lill-Istati Membri huma rregolati kull sena. L-aħħar wieħed huwa r-Regolament tal-Kunsill (UE) Nru 1256/2010 tas-17 ta' Diċembru 2010 li jistabbilixxi l-opportunitajiet tas-sajd għal ċerti stokkijiet tal-ħut applikabbli fil-Baħar l-Iswed għall-2011.-  Konsistenza mal-politiki u l-għanijiet l-oħra tal-UEIl-miżuri proposti huma konformi mal-għanijiet u r-regoli tal-Politika Komuni tas-Sajd u huma konsistenti mal-politika tal-Unjoni dwar l-iżvilupp sostenibbli.KONSULTAZZJONI TAL-PARTIJIET INTERESSATI U VALUTAZZJONI TAL-IMPATT-  Ġbir u użu tal-kompetenziL-organizzazzjonijiet/esperti ewlenin ikkonsultatiL-organizzazzjoni xjentifika kkonsultata hija l-Kumitat Xjentifiku, Tekniku u Ekonomiku għas-Sajd (STECF).Kull sena, l-Unjoni titlob lill-STECF għal parir xjentifiku dwar il-qagħda ta’ stokkijiet importanti tal-ħut. Il-parir huwa mistenni li jkopri l-istokkijiet kollha tal-Baħar l-Iswed li għalihom huma proposti t-TACs.-  Konsultazzjoni mal-partijiet interessatiIl-partijiet interessati ġew ikkonsultati permezz tal-Komunikazzjoni mill-Kummissjoni dwar il-Konsultazzjoni dwar l-opportunitajiet tas-sajd għall-2012. Il-bażi xjentifika għall-proposta se tingħata mill-STECF.-  Valutazzjoni tal-impattSa meta jasal il-parir xjentifiku, il-miżuri proposti jistgħu, jekk jiġu implimentati, jirriżultaw f'bidla fl-opportunitajiet tas-sajd fir-rigward tal-volumi tal-qabda għall-bastimenti tal-UE fil-Baħar l-Iswed.Il-proposta ma tirriflettix biss tħassib għal żmien qasir iżda hija wkoll parti minn approċċ aktar fit-tul fejn il-livell tas-sajd jiġi adattat gradwalment għal livelli ta’ sostenibbiltà fit-tul.Għaldaqstant, fuq żmien medju sa dak twil, l-approċċ meħud fil-proposta jista’ jwassal għal tnaqqis fl-isforz tas-sajd filwaqt li fuq żmien twil iwassal għal kwoti stabbli jew ogħla. Il-konsegwenzi tal-approċċ fuq żmien twil huma mistennija li jkollhom impatt imnaqqas fuq l-ambjent bħala konsegwenza tal-adattament fl-isforz tas-sajd u tal-istess ammont jew aktar ta’ ħatt l-art. Is-sostenibbiltà tal-attivitajiet tas-sajd se tiżdied fuq żmien twil.ELEMENTI LEGALI TAL-PROPOSTA-  Sommarju tal-azzjoni propostaIl-proposta tistabbilixxi l-limiti tal-qbid u tal-isforz li huma applikabbli għas-sajd tal-UE u għas-sajd internazzjonali li fih jieħdu sehem bastimenti tal-UE, sabiex jintlaħaq l-għan tal-Politika Komuni tas-Sajd li jiġi żgurat sajd f’livelli li huma bijoloġikament, ekonomikament u soċjalment sostenibbli.-  Bażi legaliL-Artikolu 43(3) tat-Trattat dwar il-Funzjonament tal-Unjoni Ewropea.-  Prinċipju tas-sussidjarjetàIl-proposta taqa’ taħt il-kompetenza esklussiva tal-Unjoni kif imsemmi fl-Artikolu 3(1)(d) tat-Trattat dwar il-Funzjonament tal-Unjoni Ewropea. Għaldaqstant, il-prinċipju tas-sussidjarjetà ma japplikax.-  Prinċipju tal-proporzjonalitàIl-proposta tikkonforma mal-prinċipju tal-proporzjonalità għar-raġuni li ġejja.Il-Politika Komuni tas-Sajd hija politika komuni. Skont l-Artikolu 43(3) tat-TFUE hija r-responsabbiltà tal-Kunsill li jadotta l-miżuri dwar l-iffissar u l-allokazzjoni tal-opportunitajiet tas-sajd.Ir-Regolament tal-Kunsill inkwistjoni jalloka opportunitajiet tas-sajd lill-Istati Membri. B’kunsiderazzjoni għall-Artikolu 20(3) tar-Regolament 2371/2002, l-Istati Membri huma liberi jallokaw opportunitajiet bħal dawn lir-reġjuni jew lill-operaturi skont kif jidhrilhom xieraq. Għalhekk, l-Istati Membri għandhom biżżejjed spazju biex jimmanuvraw dwar deċiżjonijiet relatati mal-mudell soċjali/ekonomiku tal-għażla tagħhom biex jisfruttaw l-opportunitajiet tas-sajd allokati lilhom.Il-proposta ma għandha l-ebda implikazzjonijiet finanzjarji ġodda għall-Istati Membri. Dan ir-Regolament jiġi adottat mill-Kunsill kull sena, u l-mezzi pubbliċi u privati għall-implimentazzjoni tiegħu diġà jinsabu fis-seħħ.-  Għażla tal-istrumentiL-istrumenti proposti: Regolament.Din hija proposta għall-ġestjoni tas-sajd abbażi tal-Artikolu 43(3) tat-TFUE u skont l-Artikolu 20 tar-Regolament tal-Kunsill (KE) Nru 2371/2002.IMPLIKAZZJONI BAġITARJAIl-proposta ma għandha l-ebda implikazzjoni fuq il-baġit tal-UE.INFORMAZZJONI ADDIZZJONALI-  SimplifikazzjoniIl-proposta tipprovdi għas-simplifikazzjoni ta’ proċeduri amministrattivi għall-awtoritajiet pubbliċi (tal-UE jew nazzjonali), partikolarment fir-rigward ta' rekwiżiti marbuta mal-ġestjoni tal-isforz.-  Klawsola ta' eżami/reviżjoni/estinzjoniIl-proposta tirrigwarda Regolament annwali għas-sena 2012 u għalhekk ma tinkludix klawsola ta' reviżjoni.-  Spjegazzjoni DettaljataIl-proposta tistabbilixxi l-opportunitajiet tas-sajd għall-2012 għal ċerti stokkijiet jew gruppi ta’ stokkijiet għas-sajd għall-Istati Membri fil-Baħar l-Iswed.Iċ-ċifri proposti jirriflettu l-parir xjentifiku u l-qafas għall-istabbiliment tat-TACs u l-kwoti li jinsabu fil-Komunikazzjoni mill-Kummissjoni dwar il-Konsultazzjoni dwar l-opportunitajiet tas-sajd għall-2012.Peress li l-intenzjoni tal-Kummissjoni hija li tiżgura l-użu sostenibbli tar-riżorsi tas-sajd f’konformità mal-politika tal-Unjoni u l-impenji internazzjonali filwaqt li l-opportunitajiet tas-sajd jinżammu stabbli, il-varjazzjonijiet annwali fit-TACs u l-kwoti huma limitati sa fejn huwa prattiku filwaqt li jiġi kkunsidrat l-istatus ta’ stokk partikolari.It-TACs u l-kwoti allokati lill-Istati Membri huma elenkati fl-Anness I.2011/0375 (NLE)Proposta għalREGOLAMENT TAL-KUNSILLli jistabbilixxi għall-2012 l-opportunitajiet tas-sajd għal ċerti stokkijiet tal-ħut u gruppi ta’ stokkijiet tal-ħut applikabbli fil-Baħar l-IswedIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 43(3) tiegħu,Wara li kkunsidra l-proposta mill-Kummissjoni,Billi:1.  Skont l-Artikolu 43(3) tat-Trattat, il-Kunsill, wara proposta mill-Kummissjoni, għandu jadotta miżuri dwar l-iffissar u l-allokazzjoni ta’ opportunitajiet tas-sajd.2.  Ir-Regolament (KE) Nru 2371/2002 dwar il-konservazzjoni u l-isfruttar sostenibbli ta’ riżorsi tas-sajd skont il-Politika Komuni dwar is-Sajd [tas-Sajd][1] jitlob li l-miżuri li jirregolaw l-aċċess għall-ilmijiet u r-riżorsi u l-insegwiment sostenibbli ta' attivitajiet tas-sajd ikunu stabbiliti b'konsiderazzjoni tal-parir xjentifiku disponibbli u, b’mod partikolari, ir-rapport magħmul mill-Kumitat Xjentifiku, Tekniku u Ekonomiku għas-Sajd (STECF).3.  Hija r-responsabbiltà tal-Kunsill li jadotta l-miżuri dwar l-iffissar u l-allokazzjoni tal-opportunitajiet tas-sajd permezz ta’ sajd jew grupp ta’ sajd, inklużi ċerti kundizzjonijiet li huma funzjonalment marbuta magħhom, kif xieraq. L-opportunitajiet tas-sajd għandhom jiġu distribwiti fost l-Istati Membri b'tali mod li f'kull Stat Membru tiġi żgurata stabbilta' relattiva ta' attivitajiet ta' sajd għal kull stokk jew sajd u b'kont meħud tal-objettivi tal-Politika Komuni tas-Sajd stabbiliti fir-Regolament (KE) Nru 2371/2002.4.  Il-qabdiet totali permissibbli (TACs) u l-kwoti għandhom jiġu ffissati abbażi tal-parir xjentifiku disponibbli u b'kunsiderazzjoni tal-aspetti bijoloġiċi u soċjoekonomiċi filwaqt li jiġi żgurat trattament ġust bejn is-setturi tas-sajd, kif ukoll fid-dawl tal-opinjonijiet espressi matul il-konsultazzjoni mal-partijiet interessati.5.  L-użu tal-opportunitajiet tas-sajd stabbiliti f’dan ir-Regolament huwa soġġett għar-Regolament tal-Kunsill (KE) Nru 1224/2009 tal-20 ta’ Novembru 2009 li jistabbilixxi sistema Komunitarja ta’ kontroll għall-iżgurar tal-konformità mar-regoli tal-Politika Komuni tas-Sajd[2] u b’mod partikolari għall-Artikoli 33 u 34 ta’ dak ir-Regolament dwar ir-reġistrar ta’ qabdiet u l-isforz tas-sajd u n-notifika ta’ dejta dwar l-eżawriment tal-opportunitajiet tas-sajd. Għalhekk, jeħtieġ li jkunu speċifikati l-kodiċijiet li l-Istati Membri għandhom jużaw meta jibagħtu d-dejta lill-Kummissjoni dwar il-ħatt l-art tal-istokkijiet soġġetti għal dan ir-Regolament.6.  Skont l-Artikolu 2 tar-Regolament tal-Kunsill (KE) Nru 847/96 tas-6 ta' Mejju 1996 li jintroduċi kondizzjonijiet addizzjonali għal tmexxija minn sena għal sena tat-TAC u l-kwoti[3], huwa meħtieġ li jiġu identifikati l-istokkijiet li huma soġġetti għall-miżuri varji msemmija fih.7.  Sabiex tkun evitata l-interruzzjoni tal-attivitajiet tas-sajd u sabiex jiġi żgurat l-għajxien tas-sajjieda tal-Unjoni, huwa importanti li dawn iż-żoni tas-sajd jinfetħu fl-1 ta' Jannar 2012. Għal raġunijiet ta' urġenza, dan ir-Regolament għandu jidħol fis-seħħ immedjatament wara l-pubblikazzjoni tiegħu.ADOTTA DAN IR-REGOLAMENT:KAPITOLU I Ambitu u definizzjonijietArtikolu 1 SuġġettDan ir-Regolament jistabbilixxi l-opportunitajiet tas-sajd għall-2012 għal ċerti stokkijiet tal-ħut u gruppi ta’ stokkijiet tal-ħut applikabbli fil-Baħar l-Iswed.Artikolu 2 Kamp ta’ applikazzjoniDan ir-Regolament għandu japplika għall-bastimenti tal-UE li joperaw fil-Baħar l-Iswed.Artikolu 3 DefinizzjonijietGħall-finijiet ta’ dan ir-Regolament, għandhom japplikaw id-definizzjonijiet li ġejjin:(a) 'GFCM' tfisser il-Kummissjoni Ġenerali għas-Sajd fil-Mediterran;(b) 'Il-Baħar l-Iswed' tfisser is-subżona ġeografika tal-GFCM kif definita fir-riżoluzzjoni GFCM/33/2009/2;(c) "bastiment tal-UE" tfisser bastiment tas-sajd li jtajjar il-bandiera ta’ Stat Membru u li jkun irreġistrat fl-Unjoni;(d) “qabda totali permissibli (TAC)” tfisser il-kwantità li tista’ tittieħed minn kull stokk kull sena;(e) “kwota” tfisser proporzjon mit-TAC allokat lill-Unjoni, lil Stat Membru jew lil pajjiż terz;KAPITOLU IIOpportunitajiet tas-sajdArtikolu 4 TACs u allokazzjonijietIt-TACs, l-allokazzjonijiet ta' dawn it-TACs fost l-Istati Membri, u l-kundizzjonijiet funzjonalment marbuta magħhom, fejn xieraq, huma stipulati fl-Anness.Artikolu 5 Dispożizzjonijiet speċjali dwar l-allokazzjonijietL-allokazzjoni ta' opportunitajiet tas-sajd fost l-Istati Membri kif stipulat f’dan ir-Regolament għandha tkun bla preġudizzju għal:(a) bidliet magħmula skont l-Artikolu 20(5) tar-Regolament (KE) Nru 2371/2002;(b) riallokazzjonjiet magħmula skont l-Artikolu 37 tar-Regolament (KE) Nru 1224/2009;(c) ħatt l-art addizzjonali permess skont l-Artikolu 3 tar-Regolament (KE) Nru 847/96;(d) kwantitajiet miżmuma skont l-Artikolu 4 tar-Regolament (KE) Nru 847/96;(e) tnaqqis magħmul skont l-Artikoli 37, 105 u 107 tar-Regolament (KE) Nru 1224/2009.Artikolu 6 Kundizzjonijiet għall-ħatt l-art tal-qabdiet u tal-qabdiet inċidentaliIl-ħut minn stokkijiet li għalihom huma ffissati opportunitajiet tas-sajd b’dan ir-Regolament għandu jinżamm abbord jew jinħatt l-art biss jekk:(a) il-qabdiet ikunu saru minn bastimenti ta' Stat Membru li għandu kwota għalihom u dik il-kwota ma tkunx ġiet eżawrita; jew(b) il-qabdiet jikkonsistu f’sehem ta’ kwota tal-Unjoni li ma ġietx allokata permezz ta' kwota fost l-Istati Membri, u dik il-kwota tal-Unjoni ma ġietx eżawrita.KAPITOLU IIIDispożizzjonijiet finaliArtikolu 7 Trażmissjoni tad-dejtaMeta, skont l-Artikoli 33 u 34 tar-Regolament (KE) Nru 1224/2009, l-Istati Membri jibagħtu dejta lill-Kummissjoni relatata ma' ħatt l-art ta’ kwantitajiet ta' stokkijiet maqbuda, huma għandhom jużaw il-kodiċijiet tal-istokkijiet stabbiliti fl-Anness għal dan ir-Regolament.Artikolu 8 Dħul fis-seħħDan ir-Regolament għandu jidħol fis-seħħ fil-jum wara l-pubblikazzjoni tiegħu f’ Il-Ġurnal Uffiċjali tal-Unjoni Ewropea.Għandu japplika mill-1 ta’ Jannar 2012.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-President ANNESSTACs applikabbli għall-bastimenti tal-UE f’żoni fejn jeżistu t-TACs skont l-ispeċi u ż-żonaIt-tabelli li ġejjin jistabbilixxu t-TACs u l-kwoti (f’tunnellati ta’ piż ħaj, ħlief fejn huwa speċifikat mod ieħor) skont l-istokk, u l-kundizzjonijiet marbuta magħhom b'mod funzjonali, fejn huwa xieraq.Ir-referenza għall-istokkijiet tal-ħut issir skont l-ordni alfabetika tal-ismijiet bil-Latin tal-ispeċi. It-tabella ta’ hawn taħt ta' korrelazzjonijiet bejn l-ismijiet bil-Latin u ismijiet komuni hija mogħtija għall-finijiet ta' dan ir-Regolament:Isem xjentifiku | Kodiċi alfa-3 | Isem komuni |Psetta maxima | TUR | Barbun imperjali |Sprattus sprattus | SPR | Laċċa kaħla |Speċi: | Barbun imperjali | Żona: | L-ilmijiet tal-UE u l-Baħar l-Iswed |Psetta maxima | TUR/F37.4.2.C |Il-Bulgarija | 37 | TAC analitika L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. |Ir-Rumanija | 37 |UE | 74 | (1) |TAC | Mhux rilevanti |_________ |(1) L-ebda attività tas-sajd, trażbord, teħid abbord jew ħatt l-art ma għandu jkun permess mill-15 ta' April sal-15 ta' Ġunju. |Speċi: | Laċċa kaħla | Żona: | L-ilmijiet tal-UE u l-Baħar l-Iswed |Sprattus sprattus | SPR/ F37.4.2.C |Il-Bulgarija | 8032.5 | TAC analitika L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. |Ir-Rumanija | 3442.5 |UE | 11475 |TAC | Mhux rilevanti |_________ |[1] ĠU L 358, 31.12.2002, p. 59.[2] ĠU L 343, 22.12.2009, p. 1.[3] ĠU L 115, 9.5.1996, p. 3.


|

52010PC0132

 Proposta għal regolament tal-Parlament Ewropew u tal-Kunsill dwar il-kontijiet ekonomiċi ambjentali Ewropej (Test b’rilevanza għaż-ŻEE)  /* KUMM/2010/0132 finali - COD 2010/0073 */

	[pic] | IL-KUMMISSJONI EWROPEA |Brussel 9.4.2010KUMM(2010)132 finali2010/0073 (COD)Proposta għalREGOLAMENT TAL-PARLAMENT EWROPEW U TAL-KUNSILLdwar il-kontijiet ekonomiċi ambjentali Ewropej(Test b’rilevanza għaż-ŻEE)MEMORANDUM TA’ SPJEGAZZJONI1. IL-KUNTEST TAL-PROPOSTA1.1. Ir-raġunijiet għall-proposta u l-miri tagħhaIl-kunċetti fis-Sistema Ewropea tal-Kontabilità (SEK) għandhom ħafna skopijiet: il-kunċetti tas-SEK se jkunu aċċettabbli għal medda kbira ta’ użi, iżda jista’ jkun hemm il-bżonn li jkunu supplimentati għal ċerti użi. Għal xi ħtiġijiet partikolari tad-dejta, pereżempju għall-analiżi tal-effetti li għandhom fuq xulxin l-ambjent u l-ekonomija, l-aħjar soluzzjoni hija li jiġu kompilati kontijiet satelliti separati.Fil-konklużjonijiet tiegħu ta' Ġunju 2006, il-Kunsill Ewropew talab lill-Unjoni Ewropea u lill-Istati Membri tagħha biex jestendu l-kontijiet nazzjonali għall-aspetti ewlenin tal-Iżvilupp Sostenibbli. Il-kontijiet nazzjonali għandhom għalhekk jiġu kkomplementati b'kontijiet ambjentali-ekonomiċi integrati li jipprovdu dejta li tkun verament konsistenti.Il-proposta mistennija li tiżgura l-mezzi biex jintlaħqu t-tliet miri li ġejjin:-  L-implimentazzjoni tal-ideat stipulati fil-parti li tittratta dwar il-kontijiet ambjentali fil-kapitolu l-ġdid dwar il-kontijiet satelliti fis-SEK riveduta li ġejja.-  Li tingħata prijorità lill-produzzjoni regolari ta’ sett ċentrali ta’ kontijiet ibbażati fuq L-Istrateġija Ewropea għall-Kontijiet Ambjentali (SEKA 2008) riveduta, kif ġiet adottata mill-Kumitat dwar il-Programm Statistiku f’Novembru 2008.-  Li jkun żgurat li l-Istituti Nazzjonali tal-Istatistika (INI) jkomplu u potenzjalment jespandu x-xogħol tagħhom dwar il-kontijiet ambjentali, bil-għan ewlieni li jipprovdu dejta ta’ kwalità raġonevolment tajba, armonizzata u f’waqtha.Li tgħin biex tiżgura li jsiru disponibbli r-riżorsi xierqa għall-iżvilupp tal-kontijiet ekonomiċi ambjentali fl-Istituti Nazzjonali tal-Istatistika.1.2. Il-kuntest ġeneraliWara t-Trattat ta’ Amsterdam, il-politika dwar l-ambjent u s-sostenibbiltà ressqet ’il quddiem fl-aġenda politika, u ffokat fuq l-integrazzjoni tat-tiswir ta’ politiki ambjentali u ekonomiċi u fuq l-integrazzjoni ta’ kwistjonijiet ambjentali ma’ oqsma politiċi oħra. Fil-livell tal-UE, inizjattivi politiċi ewlenin li huma importanti għall-kontijiet ambjentali jinkludu s-sitt Programm ta’ Azzjoni Ambjentali, l-Istrateġija tal-Iżvilupp Sostenibbli tal-UE u bosta inizjattivi ta’ politiki settorjali marbutin mal-proċess Cardiff. L-oqsma ewlenin jinkludu t-tibdil fil-klima, it-trasport sostenibbli, in-natura u l-bijodiversità, is-saħħa u l-ambjent, l-użu tar-riżorsi naturali u l-immaniġġjar tal-iskart u d-dimensjoni internazzjonali tal-iżvilupp sostenibbli. L-indikaturi strutturali, imfasslin biex jissorveljaw il-progress lejn l-għanijiet ta’ Lisbona, ġew estiżi biż-żieda ta’ indikaturi ambjentali.Sakemm l-istatistiċi primarji jibqgħu mhumiex sħaħ, il-kontijiet ambjentali jistgħu jkunu utli billi jipprovdu qafas u proċeduri għall-istima ta’ dejta li tkun nieqsa, pereżempju dik ibbażata fuq sorsi li mhumiex statistiki.L-utenti jenfasizzaw ħafna l-analiżi u l-applikazzjonijiet tal-kontijiet ambjentali fl-immudellar u fit-tbassir, kemm biex jiġu ppreparati l-proposti dwar il-politiki kif ukoll biex isir ir-rappurtaġġ dwar l-implimentazzjoni u l-impatti tal-politiki. Eżempji ta’ dan huma t-tfassil tal-politiki dwar it-tassazzjoni marbuta pereżempju mat-tibdil fil-klima u l-użi tal-enerġija, jew l-istima tal-effetti tal-kummerċ internazzjonali fuq l-emissjonijiet u l-użu tar-riżorsi.Il-ħtiġijiet tal-utenti jvarjaw daqsxejn minn pajjiż għal ieħor, jirriflettu l-attributi nazzjonali tar-riżorsi naturali u l-vantaġġi ambjentali jew prijoritajiet speċifiċi nazzjonali, iżda l-komponenti ewlenin standardizzati tal-kontijiet ambjentali huma simili: kontijiet ta’ riżorsi naturali magħżula, kontijiet tal-emissjonijiet fl-arja u tal-enerġija, kontijiet taċ-ċirkolazzjoni tal-materjali, l-infiq ambjentali, l-attivitajiet u t-taxxi.1.3. Id-dispożizzjonijiet eżistenti fil-qasam tal-propostaFl-1994, il-Kummissjoni Ewropea identifikat id-direzzjonijiet ewlenin ta’ azzjoni fl-iżvilupp ta’ qafas tal -Kontijiet Nazzjonali Ambjentali msejjes fuq is-satelliti tal-Kontijiet Nazzjonali[1]. Minn dakinhar ’il hawn, il-Eurostat, b’kollaborazzjoni mal-uffiċċji tal-istatistika tal-Istati Membri u bl-appoġġ finanzjarju tad-Direttorat Ġenerali għall-Ambjent, tat l-għajnuna lill-pajjiżi Ewropej biex jiġbru d-dejta permezz ta’ studji sperimentali.Id-dejta marbuta mal-Kontijiet Ambjentali jiġi rrappurtat lill-Eurostat b’numru ta’ modi differenti. Fuq bażi obbligatorja:-  Ċerta dejta dwar l-Ispiża Ambjentali tal-industriji tinġabar b’rabta mar-regolament dwar l-Istatistiċi Kummerċjali Strutturali (SKS)[2]-  Id-dejta trażmessa lill-Eurostat b’rabta mar-regolament dwar is-SEK 95[3] fir-rigward tal-Kontijiet Nazzjonali (pereżempju t-tabelli li juru l-provvista u l-użu, tabelli tad-Dħul u l-Infiq, il-COFOG (il-Klassifika tal-Funzjonijiet tal-Gvern) u l-istatistika dwar it-taxxi.Bi ftehim tal-kelma, id-dejta dwar il-Kontijiet Ambjentali kkompilata fl-Istituti Nazzjonali tal-Istatistika tintbagħat lill-Eurostat regolarment (kull sena jew kull sentejn) permezz ta’:-  Il-kwestjonarju konġunt tal-Eurostat u l-OECD (l-Organizzazzjoni għall-Kooperazzjoni u l-Iżvilupp Ekonomiku) (l-ispejjeż u d-dħul marbutin mal-ħarsien ambjentali)-  Kwestjonarju separat dwar il-Kontijiet taċ-Ċirkolazzjoni tal-Materjali mifruxa mal-Ekonomija kollha.-  Kwestjonarju separat dwar il-kontijiet tal-emissjonijiet fl-arja-  Kwestjonarju separat dwar it-taxxi ambjentali skont l-industrijaId-Deċiżjoni Nru 1578/2007/KE tal-Parlament Ewropew u tal-Kunsill tal-11 ta’ Diċembru 2007 dwar il-Programm Statistiku Komunitarju 2008 sal-2012 jagħmel referenza ċara għall-ħtieġa ta’ statistiċi u rendikonti ta’ kwalità għolja fil-qasam tal-ambjent. Barra minn hekk, skont l-inizjattivi ewlenin tal-2008 sal-2012[4] huwa ddikjarat li “se jiġu żviluppati s-sisien legali fejn meħtieġ, għall-oqsma importanti fil-ġbir tad-dejta li għad ma hemmx liġijiet dwarhom.”1.4. Il-konsistenza ma’ politiki u għanijiet oħra tal-UnjoniL-iżvilupp sostenibbli tal-Ewropa msejjes fuq tkabbir ekonomiku bbilanċjat u l-istabbiltà tal-prezzijiet, fuq ekonomija soċjali tas-suq b’kompetittività għolja, li jimmira li jikseb l-impjieg sħiħ u l-progress soċjali, u msejjes fuq livell għoli ta’ ħarsien u titjib fil-kwalità tal-ambjent huwa fil-qalba tal-Artikolu 3 tat-Trattat.Is-Sitt Programm ta’ Azzjoni tal-Komunità Ambjentali[5] kkonferma li huwa essenzjali t-tagħrif sod dwar l-istat tal-ambjent u dwar ix-xejriet, il-pressjonijiet u l-motivazzjonijiet ewlenija għat-tibdil fl-ambjent għall-iżvilupp ta' politika effikaċi, għall-implimentazzjoni tagħha, u għall-għotja aktar ġenerali ta’ setgħa liċ-ċittadini.Il-proposta attwali hija konsistenti mal-prijoritajiet tal-Kummissjoni.2. IL-KONSULTAZZJONI TAL-PARTIJIET INTERESSATI U L-ISTIMA TAL-IMPATT2.1. Il-konsultazzjoni tal-partijiet interessatiIl-metodi tal-konsultazzjoni, is-setturi ewlenin ta’ mira u deskrizzjoni ġenerali ta’ dawk li wieġbuIl-proposta ġiet diskussa mal-produtturi tad-dejta fis-Sistema Ewropea tal-Istatistika u fis-servizzi tal-Kummissjoni (id-DĠ għall-Ambjent, iċ-Ċentru Konġunt tar-Riċerka, l-Aġenzija Ewropea tal-Ambjent), permezz ta’ konsultazzjonijiet bil-miktub, fil-gruppi ta’ ħidma u fit-task forces rilevanti, u mad-diretturi tal-istatistika u l-kontijiet ambjentali.Taqsira tat-tweġibiet u l-mod ta' kif tqiesuIl-proposta attwali hija r-riżultat ta’ negozjati intensivi fost il-partijiet interessati kollha.2.2. Il-ġbir u l-użu tal-kompetenziL-oqsma xjentifiċi/tal-kompetenzi kkonċernatiIr-rappreżentanti nazzjonali u tal-Kummissjoni (id-DĠ għall-Ambjent, iċ-Ċentru Konġunt tar-Riċerka, l-Aġenzija Ewropea tal-Ambjent) fil-laqgħat tat-task force tad-DĠ Eurostat “Kontijiet taċ-Ċirkolazzjoni tal-Materjali”, il-gruppi ta’ ħidma dwar “il-Kontijiet Ambjentali” u “L-istatistiċi tal-Ispiża Ambjentali”, u l-Laqgħa tad-Diretturi dwar “l-Istatistiċi u l-Kontijiet Ambjentali” (DIMESA) kollha kienu esperti li huma mgħarrfin dwar il-leġiżlazzjoni attwali, is-sistemi nazzjonali għall-ġbir u l-kumpilazzjoni tal-kontijiet u l-istatistiċi ambjentali u xejriet ġodda fl-iżvilupp tal-kontijiet ambjentali.Il-metodoloġija użataL-esperti kkontribwixxew fil-laqgħat tat-task force, tal-gruppi ta’ ħidma u tad-DIMESA u fil-konsultazzjonijiet bil-miktub waqt il-proċess tat-tħejjija.L-organizzazzjonijiet/l-esperti ewlenin li ġew ikkonsultatiL-esperti ewlenin kienu mill-Istituti Nazzjonali tal-Istatistika, mill-Ministeri u l-Aġenziji għall-Ambjent, u mid-DĠ għall-Ambjent, iċ-Ċentru Konġunt tar-Riċerka, u l-Aġenzija Ewropea tal-Ambjent.Taqsira tal-pariri li ttieħdu u ntużawĠiet innotata reazzjoni pożittiva u inkoraġġanti ħafna. Ma ssemmietx l-eżistenza ta’ riskji potenzjalment serji li jkollhom konsegwenzi irriversibbli.Il-mezzi li ntużaw biex il-pariri tal-esperti jitpoġġew għad-dispożizzjoni tal-pubblikuId-dokumenti ta’ ħidma u l-minuti tal-laqgħat tat-task force, tal-gruppi ta’ ħidma u tad-DIMESA huma disponibbli permezz taċ-CIRCA.2.3. Analiżi tal-effetti u tal-konsegwenziĠew identifikati żewġ għażliet:-  L-ewwel għażla: li l-affarijiet jibqgħu mexjin kif qegħdin issa, bil-ftehim tal-kelma-  It-tieni għażla: li titwaqqaf bażi legali li tappoġġja l-ġbir tad-dejta dwar il-kontijiet ambjentali ekonomiċi.2.3.1. L-ewwel għażla: Li l-affarijiet jibqgħu miexjin kif qegħdin issa, bil-ftehim tal-kelmaL-effetti u l-konsegwenzi għaċ-ċittadini u għall-familjiMhumiex mistennija ebda effett jew konsegwenza diretti. Ikunu affettwati indirettament minħabba li x-xogħol tal-politiċi jkun iżjed frammentat u inqas ikkoordinat ma’ informazzjoni rigward l-ekonomija u s-soċjetà, minħabba li jkompli jintuża tagħrif sparpaljat u mhux komplet.L-effetti u l-konsegwenzi fuq l-intrapriżiMhumiex mistennija ebda effett jew konsegwenza diretti. Jiġu affettwati indirettament mid-deċiżjonijiet li jittieħdu mill-politiċi minħabba li dawn jibqgħu jużaw u jieħdu deċiżjonijiet ibbażati fuq tagħrif sparpaljat u mhux komplet.L-effetti u l-konsegwenzi fuq l-Istati MembriBis-sitwazzjoni attwali, li hi bbażata fuq ftehim tal-kelma mingħajr ebda bażi legali, fl-aħjar tbassira l-kwalità u d-disponibbiltà tad-dejta jibqgħu fil-livell attwali, li ma tantx hu adegwat, jew, u din hija iżjed probabbli, id-disponibbiltà tad-dejta tonqos. B’rabta mal-istudju tal-“Environmental Accounts in Europe – State of play of recent work” li sar f’isem il-Kummissjoni fl-2007, numru ta’ pajjiżi stqarrew b’mod ċar li l-prijorità tagħhom kienet li jiffokaw kważi esklussivament fuq rapportaġġ li hu mitlub legalment u li d-dejta kkompilata u rrapportata skont ftehimiet tal-kelma ma tibqax tiġi kkompilata minħabba nuqqas ta' obbligu legali. Dan ikun jgħodd ukoll għal statistiċi stabbiliti sew fil-qasam tal-kontijiet ambjentali minħabba eżiġenzi tal-baġit.L-effetti u l-konsegwenzi għall-politiki fil-livell tal-Unjoni EwropeaJeżistu ħtiġijiet li dejjem qegħdin jiżdiedu li jkun hemm rabta bejn l-informazzjoni dwar l-ambjent u l-informazzjoni dwar l-ekonomija. Jinħtieġu valutazzjonijiet integrati f’bosta mill-pjanijiet ta’ azzjoni u strateġiji tal-UE. Il-valutazzjoni tal-istrateġiji ambjentali tista’ ssir biss jekk tkun disponibbli d-dejta kredibbli. Is-sitwazzjoni li teżisti bħalissa, ibbażata fuq ftehim tal-kelma, ma tiggarantixxix dejta ta’ kwalità xierqa, li tkun f’waqtha u li tkun tittratta dwar dak kollu li jkun meħtieġ biex din il-valutazzjoni ssir kif suppost.Jekk is-sitwazzjoni tibqa’ fuq bażi tal-ftehim tal-kelma hemm riskju li d-dejta li tkun nieqsa tiġi vvalutata u miġbura xi mkien ieħor b’mod ad hoc kull meta l-ħtiġijiet tal-politiki jkunu jirrekjedu l-informazzjoni dwar ir-relazzjoni bejn l-ekonomija u l-ambjent. Għalhekk il-possibbiltajiet li tinġabar bażi ta’ tagħrif u dejta xierqa li tissodisfa l-ħtiġijiet tal-politiki jkunu limitati fil-kundizzjonijiet eżistenti.2.3.2. It-tieni għażla: Li titwaqqaf bażi legali li tappoġġja l-ġbir tad-dejta dwar il-kontijiet ambjentali ekonomiċi.L-effetti u l-konsegwenzi għaċ-ċittadini u għall-familjiMhumiex mistennija ebda effett jew konsegwenza diretti. Jiġu affettwati indirettament mid-deċiżjonijiet li jittieħdu mill-politiċi abbażi tal-informazzjoni mtejba.L-effetti u l-konsegwenzi fuq l-intrapriżiJista’ jkun hemm xi każi ta’ dejta kunfidenzjali li tkun teħtieġ immaniġġjar.Il-Kontijiet Ambjentali jikkonċernaw primarjament l-organizzazzjoni ta’ dejta li diġà teżisti u mhux il-ġbir ta’ statistiċi ġodda mingħand l-intrapriżi.Għat-tliet moduli previsti f’dan ir-Regolament, li huma l-kontijiet tal-emissjonijiet fl-arja, it-taxxi marbutin mal-ambjent skont l-attivitàjiet ekonomiċi u l-kontijiet taċ-ċirkolazzjoni tal-materjali mifruxin mal-ekonomija kollha, id-dejta meħtieġa tkun ikkumpilata abbażi tal-obbligi ta’ rappurtaġġ li jeżistu diġà. Pereżempju, il-kontijiet tal-emissjonijiet fl-arja jiddependu mid-dejta prodotta għall-inventarji tal-emissjonijiet fl-arja (skont il-UNFCCC - il-Konvenzjoni Qafas tan-Nazzjonijiet Uniti dwar it-Tibdil fil-Klima- u l-CLRTAP – il-Konvenzjoni dwar it-Tniġġis tal-Ajru Transkonfinali b’Firxa twila - imsemmijin fl-Anness I). Id-dejta li hemm fit-tieni modulu dwar it-taxxi marbutin mal-ambjent tkun imnissla mill-istatistiċi tat-taxxi u mill-istatistiċi tal-finanzi tal-gvern kif ukoll mid-dejta dwar it-taxxi mill-kontijiet tal-gvern. Fl-aħħar nett, id-dejta meħtieġa għall-kontijiet taċ-ċirkolazzjoni tal-materjali mifruxin mal-ekonomija kollha tkun imnissla mill-istatistiċi tal-agrikultura, l-istatistiċi tal-produzzjoni industrijali u dawk tal-kummerċ.Għalhekk, ma għandux ikun hemm tibdil kbir fl-obbligi tar-rappurtaġġ mill-intrapriżi meta jiġi adottat dan ir-Regolament.L-effetti u l-konsegwenzi fuq l-Istati MembriIl-kontijiet ambjentali prinċipalment ma jeħtiġux il-ġbir ta' dejta ġdida iżda joħolqu użi addizzjonali għad-dejta tal-kontijiet nazzjonali (pereżempju t-tabelli dwar il-forniment u l-użu u dwar il-ħruġ u d-dħul), għall-istatistiċi ambjentali u statistiċi minn oqsma oħra. Id-dejta ewlenija meħtieġa mal-kontijiet nazzjonali huma dawk dwar l-ambjent, l-enerġija, it-trasport, il-foresterija, is-sajd, l-inventarji u statistiċi oħra, kif ukoll dejta oħra li jkollhom il-ministeri, l-istituzzjonijiet speċjalizzati u l-aġenziji tal-ambjent.Fir-risposti għall-istudju li sar għall-Eurostat fl-2007, numru ta’ pajjiżi Ewropej iddikjaraw li l-Kontijiet Ambjentali mhumiex se jkunu żviluppati u lanqas ma jitkomplew mingħajr bażi legali Ewropea li tipprovdi d-dritt legali li jsiru talbiet għar-riżorsi meħtieġa biex jiġi sodisfatt dan ir-rekwiżit.L-effetti u l-konsegwenzi għall-politiki fil-livell tal-Unjoni EwropeaIl-valutazzjoni tal-Politika dwar l-Ambjent Ewropew u tal-Istrateġiji Tematiċi tista’ ssir bis-serjetà biss jekk tkun disponibbli d-dejta kredibbli. L-Istrateġija Tematika dwar l-Użu Sostenibbli tar-Riżorsi Naturali evidentement teħtieġ id-dejta biex jiġu kkompilati l-indikaturi dwar il-firda tat-tkabbir ekonomiku mill-pressjonijiet naturali u l-indikaturi dwar l-impatt ambjentali. Dawn l-indikaturi huma bbażati fuq dejta li issa qed tinġabar permezz tal-ftehim tal-kelma. Il-produzzjoni u r-rappurtaġġ konsistenti u regolari tal-kontijiet ambjentali meħtieġa jtejbu l-kwalità tal-istatistiċi. Sa issa, id-dejta użata għal Indikatur Strutturali wieħed u tliet Indikaturi dwar l-Iżvilupp Sostenibbli ma nġabritx mid-dejta rrappurtata mill-pajjiżi iżda ġiet żviluppata minn databases internazzjonali (pereżempju mill-FAO, UN). Fl-2009, id-dejta għar-rapporti tal-indikaturi għall-ewwel darba użaw dejta rrappurtata mill-pajjiżi li ġiet ipprovduta skont l-arranġament attwali għal-ġbir tad-dejta.Min-naħa l-oħra, politiki oħrajn tal-UE (pereżempju r-riċiklaġġ u l-prevenzjoni tal-iskart, l-emissjonijiet fl-arja u t-tibdil fil-klima, il-konsum u l-produzzjoni sostenibbli) kienu jkunu ssorveljati ħafna aħjar kieku kienet teżisti d-dejta ta’ kwalità tajba li torbot l-ambjent mal-ekonomija. Din id-dejta tista’ tinġabar permezz tal-qafas tal-kontijiet ambjentali, iżda jeħtieġ li jipparteċipa kull pajjiż u li tkun iggarantita b’mod sħiħ l-armonizzazzjoni. Bażi legali xierqa għall-ġbir ta’ din id-dejta tkun tista’ tissodisfa dawn il-kundizzjonijiet.Huma mistennija wkoll il-benefiċċji msemmijin hawn taħt: il-ġbir tad-dejta f’qasam li hu importanti għall-pajjiżi kollha tal-UE, iżjed viżibbiltà tal-kontijiet ambjentali bħala għodda għas-sorveljanza tal-politiki, b’esplorazzjoni tal-possibbiltà li jintrabtu ma’ xulxin id-dejta ambjentali u ekonomiċi, il-possibbiltà li wieħed japprofitta ruħu mir-reviżjoni attwali tal-SNA/SEK biex jikseb is-sinerġiji għall-ġbir tad-dejta.2.3.3. Sinteżi tar-riskji jekk jinżamm l-i status quoĠew identifikati r-riskji ta’ hawn taħt jekk ma tiġix implimentata l-għażla 2:-  Ir-riskju li d-dejta ma tkunx miġbura b’mod xieraq li jipprovdi l-istimi fuq livell tal-UE u li ma jkunx hemm disponibbli sett ta’ dejta sħiħ dwar il-kontijiet ambjentali. Minn dan jirriżulta li l-informazzjoni dwar ir-rabtiet bejn l-ambjent u l-ekonomija ma tkunx sħiħa.-  Ir-riskju li l-valutazzjoni ssir fuq bażi ta’ dejta mhux uffiċjali. Dan jinkludi riskju li atturi oħra jivvalutaw l-informazzjoni dwar ir-rabtiet bejn l-ambjent u l-ekonomija u jagħmlu dak li għandhom jagħmlu l-Eurostat u s-Sistema Statistika Ewropea b’mod iżjed sistematiku u armonizzat.-  Ir-riskju li l-UE ma tkunx rikonoxxuta bħala attur ewlieni globali fil-qasam tal-kontijiet ambjentali. Hemm riskju li l-isforz li sar s’issa jkun moħli mingħajr ma jkun hemm benefiċċju ċar fl-aħħar.2.3.4. L-għażla ppreferitaL-għażla bejn li d-dejta dwar il-kontijiet ambjentali jibqgħu jinġabru skont ftehim tal-kelma jew appoġġjati mil-leġiżlazzjoni tal-UE b'mod ċar turi li t-tieni għażla hija dik li tirrendi l-aħjar riżultati.3. L-ELEMENTI LEGALI TAL-PROPOSTA3.1. Sinteżi tal-azzjoni propostaL-għan ta’ dan ir-Regolament huwa li jiġi stabbilit qafas komuni għall-ġbir, għall-kumpilazzjoni, għat-trażmissjoni u għall-valutazzjoni tal-kontijiet ambjentali ekonomiċi Ewropej.3.2. Il-bażi legaliL-Artikolu 338 tat-Trattat dwar il-Funzjonament tal-Unjoni Ewropea jipprovdi l-bażi legali għall-istatistiċi Ewropej. Il-Parlament Ewropew u l-Kunsill, jaġixxu skont il-proċedura leġiżlattiva normali, jadottaw il-miżuri għall-produzzjoni tal-istatistiċi, fejn ikun meħtieġ, dwar il-prestazzjoni tal-attivitajiet tal-Unjoni. L-artikolu jistipula l-kundizzjonijiet marbutin mal-produzzjoni tal-istatistiċi Ewropej, u jiddikjara li jridu jikkonformu mal-istandards ta’ imparzjalità, ta’ kredibbiltà, ta’ oġġettività, ta’ indipendenza xjentifika, ta’ nfiq effikaċi u tal-kunfidenzjalità tal-istatistiċi.3.3. Il-prinċipju tas-sussidjarjetàIl-prinċipju tas-sussidjarjetà japplika sakemm il-proposta ma tidħolx esklussivament fil-kompetenza tal-UE.L-għan tal-azzjoni proposta, li huwa l-ġbir, il-kumpilazzjoni, it-trażmissjoni u l-valutazzjoni tal-kontijiet ambjentali ekonomiċi, ma jistax jintlaħaq sew mill-Istati Membri u għaldaqstant jista’ jintlaħaq aħjar fuq livell tal-UE abbażi ta’ att legali tal-Komunità, minħabba li l-Kummissjoni biss tista’ tikkoordina l-armonizzazzjoni meħtieġa tal-informazzjoni statistika fuq livell Komunitarju, filwaqt li l-ġbir tad-dejta u l-kumpilazzjoni ta’ kontijiet ambjentali ekonomiċi li jikkomparaw ma’ xulxin tista’ tiġi organizzata mill-Istati Membri. B’konsegwenza ta’ dan il-Komunità tista’ tadotta l-miżuri skont il-prinċipju tas-sussidjarjetà kif stipulat fl-Artikolu 5 tat-Trattat.3.4 Il-prinċipju tal-proporzjonalitàIl-proposta tikkonforma mal-prinċipju tal-proporzjonalità għar-raġuni(jiet) ta' hawn taħt:B’konformità mal-prinċipju ta’ proporzjonalità, dan ir-Regolament jillimita ruħu għal dak li huwa l-minimu meħtieġ biex jikseb l-għan tiegħu mingħajr ma jaqbeż dan il-limitu. Dan ir-Regolament ma jispeċifikax il-mekkaniżmi tal-ġbir tad-dejta għal kull Stat Membru, iżda jiddefinixxi biss id-dejta li għandha tiġi fornita biex tiżgura struttura u żmien armonizzati.Għall-biċċa l-kbira tal-oqsma, ma hemm l-ebda obbligu li l-Istati Membri jagħmlu xi tibdiliet għall-kumpilazzjoni tal-kontijiet ambjentali ekonomiċi, li għalihom diġà qed tinġabar id-dejta fuq livell tal-UE taħt il-ftehimiet tal-kelma. F’ċerti oqsma, jista’ jkun hemm tibdil fir-rapportaġġ tal-istħarriġ li jista’ jaffettwa l-intrapriżi. B’danakollu, il-kontijiet ambjentali jikkonċernaw primarjament l-organizzazzjoni ta’ dejta li diġà teżisti u mhux il-ġbir ta’ statistiċi ġodda mingħand l-intrapriżi. Fir-realtà, il-kontijiet ambjentali prinċipalment ma jeħtiġux il-ġbir ta' dejta ġdida iżda joħolqu użi addizzjonali għad-dejta tal-kontijiet nazzjonali (pereżempju t-tabelli dwar il-forniment u l-użu u dwar il-ħruġ u d-dħul), għall-istatistiċi ambjentali u statistiċi minn oqsma oħra.3.5. L-għażla tal-istrumentiL-istrumenti proposti: RegolamentMezzi oħra ma jkunux xierqa għar-raġuni(jiet) ta’ hawn taħt.L-għażla tal-istrument xieraq tiddependi fuq l-għan leġiżlattiv. Minħabba l-ħtiġijiet tal-informazzjoni fuq livell Ewropew, ix-xejra għall-istatistiċi Ewropej hija li jintużaw ir-Regolamenti u mhux id-direttivi għal atti bażiċi. Regolament ikun aħjar għaliex jistabbilixxi l-istess liġi fl-UE kollha, u jiżgura li jiġi applikat b’mod preċiż u komprensiv mill-Istati Membri. Japplika b’mod dirett, jiġifieri ma jkunx hemm bżonn li jiġi traspost fil-liġi nazzjonali. Bil-kontra ta’ dan, id-direttivi, li l-mira tagħhom hi li jarmonizzaw il-liġijiet nazzjonali, jobbligaw lill-Istati Membri dwar l-għanijiet tagħhom, iżda jħallu lill-awtoritajiet nazzjonali jagħżlu huma l-forma u l-mezzi biex jiksbu dawn l-għanijiet. Jeħtieġu wkoll li jkunu trasposti fil-liġi nazzjonali. L-użu ta’ Regolament huwa konformi ma’ atti legali oħra dwar l-istatistika li ġew adottati mill-1997 ’il hawn.4. L-IMPLIKAZZJONIJIET GħALL-BAġITIl-ġbir tad-dejta ma għandu ebda implikazzjoni ġdida għall-baġit Komunitarju.5. Informazzjoni addizzjonaliL-att propost jikkonċerna kwistjoni taż-ŻEE u għaldaqstant għandu jestendi saż-Żona Ekonomika Ewropea.2010/0073 (COD)Proposta għalREGOLAMENT TAL-PARLAMENT EWROPEW U TAL-KUNSILLdwar il-kontijiet ekonomiċi ambjentali Ewropej(Test b’rilevanza għaż-ŻEE)IL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea, u b'mod partikulari l-Artikolu 338(1) tiegħu,Wara li kkunsidraw il-proposta mill-Kummissjoni Ewropea,Wara t-trażmissjoni tal-proposta lill-Parlamenti nazzjonali,Bi qbil mal-proċedura leġiżlattiva normali,Billi:1.  L-Artikolu 3 tat-Trattat dwar l-Unjoni Ewropea jistipula li l-Unjoni “għandha taħdem għall-iżvilupp sostenibbli tal-Ewropa msejjes fuq tkabbir ekonomiku bbilanċjat u l-istabbiltà tal-prezzijiet, fuq ekonomija soċjali tas-suq b’kompetittività għolja, li jimmira li jikseb l-impjieg sħiħ u l-progress soċjali, u msejjes fuq livell għoli ta’ ħarsien u titjib fil-kwalità tal-ambjent.2.  Is-Sitt Programm ta’ Azzjoni tal-Komunità Ambjentali[6] kkonferma li huwa essenzjali t-tagħrif sod dwar l-istat tal-ambjent u dwar ix-xejriet, il-pressjonijiet u l-motivazzjonijiet ewlenija għat-tibdil fl-ambjent għall-iżvilupp ta' politika effikaċi, għall-implimentazzjoni tagħha, u għall-għotja aktar ġenerali ta’ setgħa liċ-ċittadini.3.  Id-Deċiżjoni Nru 1578/2007/KE tal-Parlament Ewropew u tal-Kunsill tal-11 ta’ Diċembru 2007 dwar il-Programm Statistiku Komunitarju 2008 sal-2012[7] jagħmel referenza ċara għall-ħtieġa ta’ statistiċi u rendikonti ta’ kwalità għolja fil-qasam tal-ambjent. Barra minn hekk, skont l-inizjattivi ewlenin tal-2008 sal-2012 huwa ddikjarat li għandhom jiġu żviluppati s-sisien legali fejn meħtieġ, għall-oqsma importanti fil-ġbir tad-dejta li għad ma hemmx liġijiet dwarhom.4.  Il-Komunikazzjoni tal-Kummissjoni COM(2009) 433 ta’ Awwissu 2009 dwar il-PDG u lil hinn, għarfet il-ħtieġa li mal-indikaturi li jeżistu diġà hemm bżonn tiżdied id-dejta li tinkorpora l-aspetti ambjentali u soċjali. Għal dan l-għan, ir-rendikonti ambjentali jipprovdu mezz ta’ sorveljanza tal-pressjonijiet tal-ekonomija fuq l-ambjent u jipprovdu wkoll mezz ta’ esplorazzjoni dwar kif dawn jistgħu jittaffew. Konformi mal-prinċipji tal-iżvilupp sostenibbli u l-kampanja biex tinkiseb ekonomija li timxi fuq użu baxx tal-karbonju, li huma fil-qalba tal-Istrateġija ta’ Lisbona u ta’ inizjattivi ewlenin oħra, l-iżvilupp ta’ qafas tad-dejta li jinkludi kwistjonijiet ambjentali b’mod konsistenti, flimkien ma’ dawk ekonomiċi, sar iżjed u iżjed meħtieġ.5.  Is-Sistema Ewropea tal-Kontijiet (ESA), imwaqqfa bir-Regolament tal-Kunsill (KE) Nru 2223/96 tal-25 ta’Ġunju 1996 dwar is-sistema Ewropea tal-kontijiet nazzjonali u reġjonali fil-Komunità[8] (minn hawn ’il quddiem imsemmija “ESA 95”), bi qbil mas-Sistema tal-Kontijiet Nazzjonali (SNA) adottata mill-Kummissjoni tal-Istatistika tan-Nazzjonijiet Uniti fi Frar 1993, hija l-istrument ewlieni responsabbli għall-istatistiċi ekonomiċi tal-UE kif ukoll għal bosta indikaturi ekonomiċi oħrajn (inkluż il-PDG). Il-qafas tal-ESA jista’ jintuża biex jiġu analizzati u vvalutati aspetti differenti tal-ekonomija (pereżempju l-istruttura, partijiet speċifiċi, l-iżvilupp tagħha maż-żmien) b’danakollu għal xi ħtiġijiet ta’ dejta speċifika, pereżempju għall-analiżi tal-effetti li għandhom fuq xulxin l-ambjent u l-ekonomija, l-aħjar soluzzjoni tkun li jitwaqqfu numru ta’ kontijiet satelliti separati.6.  Fil-konklużjonijiet tiegħu ta' Ġunju 2006, il-Kunsill Ewropew talab lill-Unjoni Ewropea u lill-Istati Membri tagħha biex jestendu l-kontijiet nazzjonali għall-aspetti ewlenin tal-iżvilupp sostenibbli. Il-kontijiet nazzjonali għandhom għalhekk jiġu miżjudin b'kontijiet ambjentali ekonomiċi integrati li jipprovdu dejta li tkun konsistenti bis-sħiħ.7.  Il-kontijiet satelliti jippermettu t-twessiegħ tal-kapaċità analitika tal-kontijiet nazzjonali għal oqsma ta’ interess soċjali magħżulin, bħalma huma l-pressjonijiet fuq l-ambjent ikkaġunati mill-attività tal-bniedem, b’mod flessibbli, mingħajr ma jitfgħu wisq piż u mingħajr ma jħawdu lis-sistema ċentrali.8.  Is-Sistema ta’ Kontijiet Ambjentali u Ekonomiċi integrati (System of integrated Environmental Economic Accounts (SEEA)), żviluppata b’mod kollettiv min-Nazzjonijiet Uniti, mill-Kummissjoni Ewropea, mill-Fond Monetarju Internazzjonali (FMI), mill-Organizzazzjoni għall-Kooperazzjoni Ekonomika u l-Iżvilupp (OECD) u mill-Bank Dinji, hija sistema satellita tal-SNA. Tiġbor flimkien l-informazzjoni ekonomika u dik ambjentali f’qafas komuni biex jitqies il-kontribut tal-ambjent għall-ekonomija u jitqies l-impatt tal-ekonomija fuq l-ambjent. Tipprovdi lill-politiċi bl-indikaturi u bl-istatistiċi deskrittivi għas-sorveljanza tal-effetti li għandhom fuq xulxin l-ambjent u l-ekonomija, kif ukoll isservi bħala bażi tad-dejta għall-ippjanifikar strateġiku u għall-analiżi tal-politiki bil-għan li jiġu identifikati mezzi ta’ żvilupp iżjed sostenibbli.9.  L-SEEA tissintetizza u tintegra kemm jista’ jkun il-kategoriji differenti tal-kontijiet ambjentali. B’mod ġenerali, dawn il-kategoriji kollha jwessgħu l-kunċetti tal-SNA dwar l-ispiża, il-formazzjoni tal-kapital u l-istokk tal-kapital billi jżidu ma’ dawn b’mod fiżiku d-dejta addizzjonali biex jinkludu l-piena fuq l-ambjent u l-użu tal-assi naturali għall-produzzjoni, jew billi jemendawhom permezz tal-inkorporazzjoni ta’ dawn l-effetti f’termini monetarji. F’din l-orjentazzjoni ġenerali, il-ħafna kategoriji li hemm għandhom differenzi konsiderevoli bejniethom rigward il-metodoloġija u l-kwistjonijiet ambjentali li jiġu indirizzati.10.  Il-Kummissjoni ppreżentat l-ewwel strateġija tagħha dwar “il-kontabbiltà ekoloġika” fl-1994[9]. Minn dak iż-żmien ’il hawn, il-Kummissjoni (Eurostat) u l-Istati Membri żviluppaw u ttestjaw il-metodi tal-kontijiet sal-punt li bosta Stati Membri llum il-ġurnata jipprovdu regolarment l-ewwel sett ta’ kontijiet ambjentali. L-aktar komuni huma l-kontijiet tal-flussi fiżiċi dwar l-emissjonijiet fl-arja (fosthom il-gassijiet serra) u dwar il-konsum materjali u l-kontijiet monetarji dwar in-nefqa u t-taxxi għall-ħarsien ambjentali.11.  Wieħed mill-għanijiet għall-perjodu kopert mill-Programm Statistiku Komunitarju 2008 sal-2012 huwa li jieħu l-inizjattivi u jissostitwixxi xi ftehimiet b’leġiżlazzjoni Ewropea f’ċerti oqsma ta’ produzzjoni regolari ta’ statistiċi Ewropej li waslu għal maturità suffiċjenti.12.  Ir-Regolament (KE) Nru 223/2009 tal-Parlament Ewropew u tal-Kunsill tal-11 ta' Marzu 2009 dwar l-Istatistika Ewropea[10] jipprovdi qafas ta’ referenza għall-kontijiet ekonomiċi ambjentali Ewropej. B’mod partikolari, jirrikjedi l-konformità ma’ prinċipji ta’ indipendenza professjonali, ta’ imparzjalità, ta’ oġġettività, ta’ kredibbiltà, ta’ kunfidenzjalità dwar l-istatistiċi u ta’ nfiq effikaċi.13.  Minħabba li l-gruppi differenti tal-kontijiet ekonomiċi ambjentali qegħdin fi stadji differenti ta’ żvilupp u maturità, għandha tiġi adottata struttura modulari li toffri flessibbiltà xierqa.14.  Għandu jitwaqqaf programm ta’ studji sperimentali biex jittejbu r-rappurtaġġ, il-kwalità tad-dejta, u l-metodoloġiji u bħala preparazzjoni għal aktar żviluppi.15.  Il-Kummissjoni għandha tkun intitolata li tagħti d-derogi lill-Istati Membri meta s-sistemi nazzjonali tal-istatistika tagħhom ikunu jeħtieġu adattamenti kbar.16.  Minħabba li l-għan ta' dan ir-Regolament, li hu l-ħolqien ta' qafas legali komuni għall-ġbir, għall-kompilazzjoni, għat-trażmissjoni u għall-valutazzjoni tal-kontijiet ekonomiċi ambjentali Ewropej, ma jistax jintlaħaq b’mod suffiċjenti mill-Istati Membri u jista' għalhekk jintlaħaq aħjar fuq il-livell tal-Unjoni, l-Unjoni tista' tadotta miżuri, b'konformità mal-prinċipju tas-sussidjarjetà kif stabbilit fl-Artikolu 5 tat-Trattat dwar l-Unjoni Ewropea. Skont il-prinċipju tal-proporzjonalità, kif stabbilit f’dak l-Artikolu, dan ir-Regolament ma jmurx lil hinn minn dak li huwa meħtieġ sabiex jintlaħaq dak il-għan.17.  Il-miżuri meħtieġa għall-implementazzjoni ta' dan ir-Regolament għandhom jiġu adottati skont id-Deċiżjoni tal-Kunsill 1999/468/KE tat-28 ta' Ġunju 1999 li tistipula l-proċeduri għall-eżerċizzju tas-setgħat tal-implimentazzjoni konferiti fuq il-Kummissjoni[11].18.  Il-Kummissjoni għandu jkollha l-poter li tadotta l-atti delegati skont l-Artikolu 290 tat-Trattat dwar il-Funzjonament tal-Unjoni Ewropea biex taġġusta l-moduli tal-iżviluppi ambjentali, ekonomiċi u tekniċi, kif ukoll biex tipprovdi t-tmexxija metodoloġika.19.  Il-Kumitat Ewropew tas-Sistema tal-Istatistika ġie kkonsultat,ADOTTAW DAN IR-REGOLAMENT:Artikolu 1Is-SuġġettDan ir-Regolament jistabbilixxi qafas komuni għall-ġbir, għall-kompilazzjoni, għat-trażmissjoni u għall-valutazzjoni tal-kontijiet ekonomiċi ambjentali Ewropej bil-għan li l-kontijiet ekonomiċi ambjentali jiġu stabbiliti bħala kontijiet satelliti tal-ESA 95, billi jipprovdi l-metodoloġija, l-istandards komuni, id-definizzjonijiet, il-klassifikazzjonijiet u r-regola tal-kontijiet, maħsubin għall-użu fil-kumpilazzjoni tal-kontijiet ekonomiċi ambjentali.Artikolu 2Id-DefinizzjonijietGħall-finijiet ta' dan ir-Regolament id-definizzjonijiet li ġejjin għandhom jgħoddu:(1) ‛ emissjoni tal-arja ’ tfisser fluss fiżiku ta’ materjali gassużi jew ta’ partikuli mis-sistema ekonomika (il-proċessi ta’ produzzjoni jew ta’ konsum) għall-atmosfera li tifforma parti mis-sistema ambjentali;(2) ‛ taxxa marbuta mal-ambjent ’ tfisser taxxa li l-bażi tagħha hija unità fiżika (jew prokura tagħha) ta’ xi ħaġa li bil-provi għandha impatt speċifiku negattiv fuq l-ambjent, li għandha tinkludi biss transazzjonijiet li huma identifikati bħala taxxa mill-kontijiet nazzjonali;(3) ‛kontijiet taċ-ċirkolazzjoni ta ’ materjali mifruxa mal-ekonomija kollha (EW-MFA) ’ tfisser kumpilazzjonijiet konsistenti tal-inputs ġenerali materjali fl-ekonomiji nazzjonali, it-tibdil tal-istokk materjali fl-ekonomija u ħruġ materjali lejn ekonomiji oħra jew lejn l-ambjent.Artikolu 3Il-Moduli1. Il-kontijiet ambjentali li għandhom jiġu kkumpilati fi ħdan il-qafas komuni msemmi fl-Artikolu 1 għandhom jitqassmu fil-moduli li ġejjin:(a) modulu għall-kontijiet tal-emissjonijiet tal-arja, kif stipulat fl-Anness I;(b) modulu għat-taxxi marbutin mal-ambjent minn attivitajiet ekonomiċi, kif stipulat fl-Anness II;(c) modulu għall-kontijiet taċ-ċirkolazzjoni tal-materjali madwar l-ekonomija kollha, kif stipulat fl-Anness III;2. Kull modolu għandu jkun fih l-informazzjoni li ġejja:(a) l-għanijiet tal-kumpilazzjoni tal-kontijiet;(b) dak li għandhom ikopru l-kontijiet;(c) il-lista tal-karatteristiċi li turi liema dejta għandha tiġi kkumpilata u trażmessa;(d) l-ewwel sena ta’ referenza, il-frekwenza u l-limiti taż-żmien għat-trażmissjoni tal-kumpilazzjoni tal-kontijiet;(e) it-tabelli ta’ rappurtaġġ;(f) il-limitu massimu tal-perjodi ta’ transizzjoni msemmijin fl-Artikolu 8, li tulhom il-Kummissjoni tista’ tagħti d-derogi.3. Il-Kummissjoni għandha tadotta atti delegati skont l-Artikolu 9 bil-għan li taġġusta l-moduli skont l-iżviluppi ambjentali, ekonomiċi u tekniċi, kif ukoll biex tipprovdi gwida tal-metodoloġija.Artikolu 4L-istudji sperimentali1. Il-Kummissjoni se twaqqaf programm ta’ studji sperimentali biex isiru mill-Istati Membri fuq bażi volontarja biex jiġu żviluppati l-kwalità tar-rapportaġġ u tad-dejta, jiġu stabbiliti serje fuq tul ta’ żmien u tkun żviluppata metodoloġija.2. Ir-riżultati tal-istudji sperimentali għandhom jiġu vvalutati mill-Kummissjoni, waqt li jiġu kkunsidrati l-benefiċċji tad-disponibbiltà tad-dejta mqabblin mal-ispejjeż tal-ġbir u l-piż tat-tweġib. Abbażi tal-konklużjonijiet tal-istudji sperimentali, il-Kummissjoni għandha tadotta l-atti ddelegati meħtieġa b’konformità mal-Artikolu 9.Artikolu 5Il-ġbir tad-dejta1. L-Istati Membri għandhom jiġbru d-dejta meħtieġa biex jiġu osservati l-karatteristiċi tal-moduli msemmijin fl-Artikolu 3(2).2. L-Istati Membri għandhom jiġbru d-dejta meħtieġa permezz ta’ għadd ta’ sorsi differenti speċifikati hawn taħt, filwaqt li japplikaw il-prinċipju ta’ simplifikazzjoni amministrattiva:(a) l-istħarriġ;(b) proċeduri ta’ estimi statistiċi meta xi wħud mill-karatteristiċi ma jkunux ġew osservati għall-unitajiet kollha;(c) sorsi amministrattivi.3. L-Istati Membri għandhom jinfurmaw lill-Kummissjoni u jipprovdu d-dettalji dwar il-metodi li jkunu użaw u dwar il-kwalità tad-dejti mis-sorsi elenkati fil-paragrafu 2.Artikolu 6It-trażmissjoni lejn il-Kummissjoni (Eurostat)1. L-Istati Membri għandhom jittrażmettu lill-Kummissjoni (Eurostat) id-dejta stabbilita fl-Annessi, inkluża dik kunfidenzjali, fil-limiti taż-żmien speċifikati hemmhekk.2. Id-dejta għandha tiġi trażmessa bil-format tekniku xieraq li se jkun stipulat skont il-proċedura regolatorja msemmija fl-Artikolu 12(2).Artikolu 7L-evalwazzjoni tal-kwalità1. Għall-finijiet ta’ dan ir-Regolament, il-kriterji tal-kwalità kif stipulati fl-Artikolu 12(1) tar-Regolament (KE) Nru 223/2009 għandhom japplikaw għad-dejta li se tkun trażmessa.2. L-Istati Membri għandhom jipprovdu lill-Kummissjoni (Eurostat) b'rapport dwar il-kwalità tad-dejta trażmessa.3. Fl-applikazzjoni tal-kriterji ta’ kwalità msemmija fil-paragrafuº1 għad-dejta kopertà minn dan ir-Regolament, il-modalitajiet, l-istruttura u l-frekwenza tar-rapporti ta' kwalità għandhom ikunu ddefiniti skont il-proċedura regolatorja msemmija fl-Artikoluº12(2).4. Il-Kummissjoni (Eurostat) għandha tivvaluta l-kwalità tad-dejta trażmessa.Artikolu 8Id-derogi1. Il-Kummissjoni tista’ tagħti d-derogi lill-Istati Membri waqt il-perjodi ta’ tranżizzjoni msemmija fl-Annessi skont il-proċedura regolatorja msemmija fl-Artikolu 12(2) fejn is-sistemi tal-istatistika nazzjonali jkunu jeħtieġu adattamenti kbar.2. Għal dan il-għan, l-Istat Membru kkonċernat għandu jippreżenta talba ġustifikata kif xieraq lill-Kummissjoni mhux aktar minn tliet xhur wara d-dħul fis-seħħ ta' dan ir-Regolament.Artikolu 9It-tħaddim tad-delegazzjoni1. Se jkunu kkonferiti s-setgħat li tadotta l-atti delegati msemmijin fl-Artikoli 3(3) u 4(2) fuq il-Kummissjoni għal perjodu ta’ żmien mhux definit.2. Minnufih malli tadotta att delegat, il-Kummissjoni għandha, fl-istess ħin tinnotifikah lill-Parlament Ewropew u lill-Kunsill.3. Is-setgħat li tadotta l-atti delegati huma kkonferiti fuq il-Kummissjoni skont il-kundizzjonijiet stipulati fl-Artikoli 10 u 11.Artikolu 10Ir-revoka tad-delegazzjoni1. Id-delega tas-setgħa msemmija fl-Artikoli 3(3) u 4(2) tista’ tiġi rrevokata mill-Parlament Ewropew jew mill-Kunsill.2. L-istituzzjoni li tkun tat bidu għal proċedura interna biex jiġi deċiż jekk għandhiex tkun revokata d-delegazzjoni tas-setgħat għandha tinforma lil-leġiżlatur l-ieħor u lill-Kummissjoni mill-inqas xahar qabel ma tittieħed l-aħħar deċiżjoni, u tiddikjara s-setgħat delegati li jistgħu jkunu soġġetti għar-revoka u r-raġunijiet għal din ir-revoka.3. Id-deċiżjoni li ssir revoka ttemm id-delegazzjoni tas-setgħat speċifikati f’dik id-deċiżjoni. Tibda sseħħ minnufih jew f’data oħra speċifikata fid-deċiżjoni. Ma għandhiex taffettwa l-validità tal-atti delegati li diġà jkunu fis-seħħ. Id-Deċiżjoni għandha tkun ippubblikata f’ Il-Ġurnal Uffiċjali tal-Unjoni Ewropea .Artikolu 11Oġġezzjonijiet għall-atti delegati1. Il-Parlament Ewropew jew il-Kunsill jistgħu joġġezzjonaw għal att delegat f’perjodu ta’ xahrejn mid-data tan-notifika. Bl-inizjattiva tal-Parlament Ewropew jew tal-Kunsill dan il-perjodu jista’ jittawwal b’xahar.2. Jekk, sakemm jispiċċa dan il-perjodu, la l-Parlament Ewropew u lanqas il-Kunsill ma jkunu oġġezzjonaw għall-att delegat, jew jekk, qabel il-limitu taż-żmien, il-Parlament u l-Kunsill ikunu t-tnejn li huma infurmaw lill-Kummissjoni li ddeċidew li ma joġġezzjonawx, l-att delegat jidħol fis-seħħ fid-data li tkun imsemmija fid-dispożizzjonijiet tiegħu.3. Jekk il-Parlament Ewropew jew il-Kunsill joġġezzjonaw għal att delegat, dan ma jidħolx fis-seħħ. L-istituzzjoni li tressaq l-oġġezzjoni għandha tiddikjara r-raġunijiet għall-oġġezzjoni tagħha għall-att delegat.Artikolu 12Il-kumitat1. Il-Kummissjoni għandha tkun assistita mill-Kumitat tas-Sistema Statistika Ewropea.2. Fejn issir referenza għal dan il-paragrafu, l-Artikoli 5 u 7 tad-Deċiżjoni 1999/468/KE għandhom japplikaw, filwaqt li jitqiesu d-dispożizzjonijiet tal-Artikolu 8 tagħha.Il-perjodu stipulat fl-Artikolu 5(6) ta’ din id-Deċiżjoni għandu jiġi stabbilit għal tliet xhur.Artikolu 13Id-dħul fis-seħħDan ir-Regolament għandu jidħol fis-seħħ fl-20 jum wara l-pubblikazzjoni tiegħu f’ Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u huwa direttament applikabbli fl-Istati Membri kollha.Magħmul fi Brussell,Għall-Parlament Ewropew Għall-KunsillIl-President Il-PresidentANNESS IMODULU GĦALL-KONTIJIET TAL-EMISSJONIJIET FL-ARJATAQSIMA 1MiriIl-kontijiet tal-emissjonijiet fl-arja jirreġistraw u jippreżentaw id-dejta dwar l-emissjonijiet fl-arja b’mod li jkun kompatibbli mal-kontijiet nazzjonali. Huma jirreġistraw l-emissjonijiet tal-ekonomiji nazzjonali fl-arja minn attivitajiet ekonomiċi li joħorġu fl-arja b’mod disaggregat kif inhu deskritt fl-ESA 95. L-attivitajiet ekonomiċi jinkludu l-attivitajiet produttivi tal-industriji kif ukoll l-attivitajiet tad-djar privati.Dan l-Anness jiddefinixxi d-dejta li għandha tiġi miġbura, ikkumpilata, trażmessa u vvalutata għall-kontijiet tal-emissjonijiet fl-arja mill-Istati Membri. Din id-dejta se tiġi żviluppata b’mod li torbot l-emissjonijiet diretti mill-industriji u mid-djar privati ma’ dawn l-attivitajiet ekonomiċi ta’ produzzjoni u ta’ konsum. Id-dejta dwar l-emissjonijiet diretti li tiġi rrappurtata skont dan ir-Regolament se tintrabat mat-tabelli ekonomiċi tad-dħul u l-ħruġ, mat-tabelli tal-forniment u l-użu u mad-dejta dwar il-konsum fid-djar privati li diġà qed jiġu rrappurtati lill-Kummissjoni (Eurostat) bħala parti mir-rappurtaġġ tal-ESA 95.TAQSIMA 2Dak li hu kopertIl-kontijiet tal-emissjonijiet fl-arja għandhom l-istess limiti għas-sistema bħall-ESA 95 u huma bbażati wkoll fuq l-istess prinċipju ta’ residenza.B’konformità mal-ESA 95, il-kunċett ta’ residenza huwa bbażat fuq il-prinċipju li ġej: unità partikolari hija ddefinita bħala unità residenti ta' pajjiż meta jkollha ċentru ta' interess ekonomiku fit-territorju ekonomiku ta' dak il-pajjiż — jiġifieri, meta għal perjodu estiż (sena jew aktar) tinvolvi ruħha f'attivitajiet ekonomiċi f'dan it-territorju.Il-kontijiet tal-emissjonijiet fl-arja jirreġistraw l-emissjonijiet li joħorġu mill-attivitajiet kollha ta’ unità residenti, mingħajr ma jitqies minn fejn ġejjin ġeografikament.Il-kontijiet tal-emissjonijiet fl-arja jirreġistraw iċ-ċirkolazzjoni ta’ materjali reżidwi gassużi f’forma ta’ partikuli li joriġinaw mill-ekonomija nazzjonali u jidħlu fl-atmosfera. Għall-għan ta’ dan ir-Regolament, il-kelma ‛atmosfera ’ tirreferi għal komponent tas-sistema ambjentali. Il-limitu tas-sistema jirreferi għall-konfini bejn l-ekonomija nazzjonali (bħala parti mis-sistema ekonomika) u l-atmosfera (bħala parti tas-sistema ambjentali). Wara li jkunu għaddew lil hinn mill-konfini ta' din is-sistema, is-sostanzi mitfugħa ’l barra jkunu ħarġu minn kull kontroll tal-bniedem u saru parti miċ-ċikli tal-materjali naturali fejn jistgħu jikkawżaw ħafna impatti ambjentali.TAQSIMA 3Il-lista tal-karatteristiċiL-Istati Membri għandhom jipproduċu l-istatistiċi dwar l-emissjonijiet tas-sustanzi li ġejjin li jniġġsu l-arja:Kodiċi | Isem tal-emissjoni fl-arja | Is-simbolu tal-emissjoni fl-arja | L-unità tar-rappurtaġġ |Dijossidu tal-karbonju mingħajr emissjonijiet mill-bijomassa | CO2 | 1 000 tunnellata (Gg) |Dijossidu tal-karbonju mill-bijomassa | CO2 tal-bijomassa | 1 000 tunnellata (Gg) |L-ossidu tan-nitroġenu | N2O | tunnellati (Mg) |Metanu | CH4 | tunnellati (Mg) |Perfluorocarbons | PFCs | tunnellati (Mg) ekwivalenti tas-CO2 |Hydrofluorocarbons | HFCs | tunnellati (Mg) ekwivalenti tas-CO2 |Hexafluoride tal-kubrit | SF6 | tunnellati (Mg) ekwivalenti tas-CO2 |Ossidi tan-nitroġenu | NOX | tunnellati (Mg) ekwivalenti tal-NO2 |Komposti volatili organiċi mhux metaniċi | NMVOCs | tunnellati (Mg) |Monossidu tal-karbonju | CO | tunnellati (Mg) |Materja magħmula minn partikuli < 10 µ | PM10 | tunnellati (Mg) |Materja magħmula minn partikuli < 2.5 µ | PM2.5 | tunnellati (Mg) |Dijossidu tal-kubrit | SO2 | tunnellati (Mg) |Ammonja | NH3 | tunnellati (Mg) |Id-dejta kollha għandha tkun irrappurtata sa punt deċimali wieħed.TAQSIMA 4L-ewwel sena ta’ referenza, il-limiti taż-żmien tal-frekwenza u tat-trażmissjoni1. L-istatistiċi għandhom ikunu kkumpilati u trażmessi kull sena.2. L-istatistiċi għandhom jiġu trażmessi fi żmien 21 xahar mit-tmiem tas-sena ta’ referenza.3. L-ewwel sena ta’ referenza hija s-sena meta jidħol fis-seħħ ir-Regolament.4. Fl-ewwel trażmissjoni tad-dejta, l-Istati Membri għandhom jinkludu d-dejta annwali mill-2008 sal-ewwel sena ta’ referenza.5. F’kull trażmissjoni ta’ dejta sossegwenti lill-Kummissjoni, l-Istati Membri għandhom jipprovdu d-dejta annwali għas-snin n-4, n-3, n-2, n-1 u n, fejn n hija s-sena ta’ referenza.TAQSIMA 5It-tabelli ta’ rappurtaġġ1. Għal kull waħda mill-karatteristiċi msemmijin fit-Taqsima 3, id-dejta għandha tkun prodotta permezz ta’ klassifika ġerarkika ta’ attivitajiet ekonomiċi, NACE Rev.2 (A*64 livell ta’ aggregazzjoni għall-kontijiet nazzjonali u reġjonali), kompletament kompatibbli mal-ESA 95. Ma’ dan, għandha tkun prodotta d-dejta dwar:-  L-emissjonijiet mid-djar privati;-  Oġġetti li jorbtu ħaġa ma’ oħra. Oġġetti li jorbtu ħaġa ma’ oħra huma oġġetti ta’ rappurtaġġ li b’mod ċar jirrikonċiljaw id-differenzi bejn il-kontijiet tal-emissjonijiet fl-arja rrappurtati skont dan ir-Regolament u dik id-dejta rrappurtata fl-inventarji nazzjonali uffiċjali tal-emissjonijiet fl-arja.2. Il-klassifika ġerarkika msemmija fil-paragrafu 1 hija kif ġej:Emissjonijiet tal-arja skont l-industrija — NACE Rev.2 (A*64) |L-emissjonijiet fl-arja mid-djar privati |- It-trasport |- Mezzi li jsaħħnu/jkessħu |- Oħrajn |Oġġetti li jorbtu ħaġa ma’ oħra |Emissjonijiet fl-arja NAMEA totali (l-industrija + id-djar privati) |Mingħajr ir-residenti Nazzjonali li huma msefrin |- Bastimenti tas-sajd nazzjonali li qegħdin jaħdmu barra mill-pajjiż |- It-trasport fuq l-art |- It-trasport bl-ilma |- It-trasport bl-ajru |Biż-żieda ta’ nies mhumiex residenti fit-territorju |+ It-trasport fuq l-art |+ It-trasport fuq l-ilma |+ It-trasport bl-ajru |(+ jew -) Aġġustamenti oħrajn u diskrepanzi fl-istatistika |= Totali tal-emissjonijiet tas-sustanza X li tniġġes skont kif ġie rrappurtat lill-UNFCCC[12]/CLRTAP[13] |TAQSIMA 6It-tul massimu tal-perjodi ta’ tranżizzjoniMa jistax jingħata perjodu ta’ tranżizzjoni.ANNESS IIMODULU GĦAT-TAXXI MARBUTIN MAL-AMBJENT MILL-ATTIVITAJIET EKONOMIĊITAQSIMA 1MiriId-dipartimenti tat-taxxi marbutin mal-ambjent jirreġistraw u jippreżentaw id-dejta dwar it-taxxi marbutin mal-ambjent b’mod li hu kompatibbli mal-kontijiet nazzjonali. Jirreġistraw id-dħul mit-taxxi ambjentali tal-ekonomiji nazzjonali b’mod disaggregat skont l-attivitajiet ekonomiċi kif inhu deskritt fl-ESA 95. L-attivitajiet ekonomiċi jinkludu l-attivitajiet produttivi tal-industriji kif ukoll l-attivitajiet tad-djar privati.Dan l-Anness jiddefinixxi d-dejta li għandha tiġi miġbura, ikkumpilata, trażmessa u vvalutata industrija b’industrija mill-Istati Membri għad-dħul tat-taxxi marbutin mal-ambjent.L-istatistiċi dwar it-taxxi marbutin mal-ambjent jistgħu jużaw direttament l-istatistiċi dwar it-taxxi u l-istatistiċi tal-finanzi tal-gvern, iżda jekk tintuża d-dejta dwar it-taxxi mill-kontijiet nazzjonali kemm hu possibbli jkun hemm il-vantaġġi.L-istatistiċi tat-taxxi marbutin mal-ambjent huma bbażati fuq l-ammonti murija mill-estimi u d-dikjarazzjonijiet jew ir-riċevuti ta’ flus kontanti aġġustati għaż-żmien, biex tkun żgurata l-konsistenza mal-kontijiet nazzjonali u biex jittejjeb il-qbil internazzjonali.Il-kontijiet nazzjonali fihom ukoll l-informazzjoni dwar liema huma l-industriji u s-setturi li qegħdin iħallsu t-taxxi. L-informazzjoni dwar it-taxxi li toħroġ mill-kontijiet nazzjonali tinstab fil-kontijiet istituzzjonali tal-gvern, fit-tabelli tal-forniment u tal-użu u fil-kont tal-ġenerazzjoni tad-dħul.TAQSIMA 2Dak li hu kopertIt-taxxi marbutin mal-ambjent għandhom l-istess limiti għas-sistema bħall-ESA 95 u jikkonsistu f’pagamenti obbligatorji mhux imraddin lura, fi flus kontanti jew b’oġġetti, li jkunu miġburin mill-gvern ġenerali jew mill-istituzzjonijiet tal-Unjoni Ewropea.It-taxxi marbutin mal-ambjent jidħlu fil-kategoriji tal-ESA 95 ta' hawn taħt:-  It-taxxi fuq il-produzzjoni u l-importazzjonijiet (D.2),-  It-taxxi attwali fuq id-dħul, il-ġid, eċċ. (D5),-  It-taxxi kapitali (D91).TAQSIMA 3Il-lista tal-karatteristiċiL-Istati Membri għandhom jipproduċu l-istatistiċi dwar it-taxxi marbutin mal-ambjent skont il-karatteristiċi li ġejjin:20.  Taxxi fuq l-enerġija,21.  Taxxi fuq it-trasport,22.  Taxxi fuq it-tniġġis,23.  Taxxi fuq ir-riżorsi.Id-dejta kollha għandha tiġi rrappurtata f’miljuni fil-valuta nazzjonali.TAQSIMA 4L-ewwel sena ta’ referenza, il-limiti taż-żmien tal-frekwenza u tat-trażmissjoni1. L-istatistiċi għandhom ikunu kkumpilati u trażmessi kull sena.2. L-istatistiċi għandhom jiġu trażmessi fi żmien 21 xahar mit-tmiem tas-sena ta’ referenza.3. L-ewwel sena ta’ referenza hija s-sena meta jidħol fis-seħħ ir-Regolament.4. Fl-ewwel trażmissjoni tad-dejta, l-Istati Membri għandhom jinkludu d-dejta annwali mill-2008 sal-ewwel sena ta’ referenza.5. F’kull trażmissjoni ta’ dejta sossegwenti lill-Kummissjoni, l-Istati Membri għandhom jipprovdu d-dejta annwali għas-snin n-4, n-3, n-2, n-1 u n, fejn n hija s-sena ta’ referenza.TAQSIMA 5It-tabelli ta’ rappurtaġġGħal kull waħda mill-karatteristiċi msemmija fit-Taqsima 3, id-dejta għandha tkun prodotta għas-setturi istituzzjonali li qegħdin iħallsu t-taxxi.Għas-setturi tal-gvern ġenerali u tal-korporazzjonijiet, id-disaggregazzjoni mitluba hija skont klassifika ġerarkika ta’ attivitajiet ekonomiċi, NACE Rev.2 (A*64 livell ta’ aggregazzjoni għall-kontijiet nazzjonali u reġjonali), kompletament kompatibbli mal-ESA 95. Ma’ dan, għal kull waħda mill-karatteristiċi 1 u 2 imsemmija fit-Taqsima 3, trid tiġi prodotta d-dejta għal:-  Djar privati,-  Nies li mhumiex residenti,-  Mhux allokat.TAQSIMA 6It-tul massimu tal-perjodi ta’ tranżizzjoniMa jistax jingħata perjodu ta’ tranżizzjoni.ANNESS IIIMODULU GĦALL-KONTIJIET TAĊ-ĊIRKOLAZZJONI TAL-MATERJALI FUQ IL-FIRXA KOLLHA TAL-EKONOMIJA (EW-MFA)TAQSIMA 1MiriL-EW-MFA jkopru l-materjali solidi, gassużi u likwidi kollha mkejla f’unitajiet ta’ massa kull sena, ħlief iċ-ċirkolazzjoni tal-arja u l-ilma. Bħas-sistema ta’ kontijiet nazzjonali, il-kontijiet taċ-ċirkolazzjoni tal-materjali fuq il-firxa kollha tal-ekonomija għandhom żewġ għanijiet ewlenin. Iċ-ċirkolazzjonijiet tal-materjali ddettaljati jipprovdu database empirika rikka għal varjetà ta’ studji analitiċi. Jintużaw ukoll biex jiġu kkumpilati varjetà ta’ indikaturi taċ-ċirkolazzjoni tal-materjali fuq firxa sħiħa tal-ekonomija għall-ekonomiji nazzjonali.Dan l-Anness jiddefinixxi d-dejta li għandha tiġi miġbura, ikkumpilata, trażmessa u vvalutata għall-EW-MFA mill-Istati Membri.TAQSIMA 2Dak li hu kopertId-distinzjoni bejn stokks u cirkolazzjonijiet hija prinċipju fondamentali ta’ sistema taċ-ċirkolazzjoni tal-materjali. Prinċipalment, ċirkolazzjoni hija fattur varjabbli li tkejjel kwantità f’perjodu ta’ żmien, filwaqt li stokk huwa fattur varjabbli li jkejjel kwantità f’ħin wieħed. L-EW-MFA huma kunċett ta’ ċirkolazzjoni. Ikejlu ċ-ċirkolazzjoni tad-tidħil, tal-produzzjoni u tat-tibdiliet fl-istokk materjali fl-ekonomija f’unitajiet ta’ massa fis-sena.L-EW-MFA jaqblu mal-prinċipji tas-sistema tal-kontijiet nazzjonali (ESA 95), bħall-prinċipju ta’ residenza. Huma jispjegaw iċ-ċirkolazzjonijiet ta’ materjali assoċjati mal-attivitajiet tal-unitajiet residenzjali ta’ ekonomija nazzjonali tkun fejn tkun il-pożizzjoni ġeografika tagħhom. Fl-EW-MFA hemm żewġ tipi ta’ ċirkolazzjoni ta’ materjali li jaqbżu l-konfini tas-sistemi li huma rilevanti:1. Iċ-ċirkolazzjoni ta’ materjali bejn l-ekonomija nazzjonali u l-ambjent naturali tagħha. Din tikkonsisti fil-kisba ta’ materjali (jiġifieri fi stat mhux raffinat jew maħdum) mill-ambjent naturali u r-rimi ta’ materjali (ħafna drabi msemmijin bħala residwi) fl-ambjent naturali.2. Iċ-ċirkolazzjoni ta’ materjali bejn l-ekonomija nazzjonali u l-ekonomija tal-bqija tad-dinja. Din tikkonsisti fl-importazzjonijiet u l-esportazzjonijiet.Iċ-ċirkolazzjonijiet li jaqsmu dawn il-konfini tas-sistemi biss huma inklużi fl-EW-MFA. Iċ-ċirkolazzjoni ta’ materjali fl-ekonomija mhumiex rappreżentati fl-EW-MFA. Dan ifisser li l-ekonomija nazzjonali hija ttrattata bħala kaxxa sewda fl-EW-MFA u, pereżempju, mhuwiex deskritt it-tqassim ta' prodotti bejn industrija u oħra. Bl-istess mod hija eskluża ċ-ċirkolazzjoni naturali għal ġol-ambjent, fl-ambjent, jew mill-ambjent naturali.L-estrazzjoni domestika (DE) tkopri l-ammont annwali ta’ materjali f’forma solida, likwida jew gassuża (minbarra l-arja u l-ilma) li jittieħdu mill-ambjent naturali biex jintużaw għat-tidħil fl-ekonomija.L-importazzjonijiet fiżiċi u l-esportazzjonijiet fiżiċi tkopri l-oġġetti kollha li jkunu impurtati jew esportati f’unitajiet ta’ massa. L-oġġetti li jsir kummerċ minnhom huma prodotti f’kull stadju ta’ pproċessar, minn prodotti mhux raffinati sa prodotti li jkunu waslu fi tmiem l-ipproċessar tagħhom.TAQSIMA 3Il-lista tal-karatteristiċiL-Istati Membri għandhom jipprovdu l-istatistiċi dwar il-karatteristiċi elenkati fit-Taqsima 5.TAQSIMA 4L-ewwel sena ta’ referenza, il-limiti taż-żmien tal-frekwenza u tat-trażmissjoni1. L-istatistiċi għandhom ikunu kkumpilati u trażmessi kull sena.2. L-istatistiċi għandhom jiġu trażmessi fi żmien 24 xahar mit-tmiem tas-sena ta’ referenza.3. L-ewwel sena ta’ referenza hija s-sena meta jidħol fis-seħħ ir-Regolament.4. Fl-ewwel trażmissjoni tad-dejta, l-Istati Membri għandhom jinkludu d-dejta annwali mill-2008 sal-ewwel sena ta’ referenza.5. F’kull trażmissjoni ta’ dejta sossegwenti lill-Kummissjoni, l-Istati Membri għandhom jipprovdu d-dejta annwali għas-snin n-4, n-3, n-2, n-1 u n, fejn n hija s-sena ta’ referenza.TAQSIMA 5It-tabelli ta’ rappurtaġġId-dejta, f’unitajiet ta’ massa, għandha tiġi prodotta għall-karatteristiċi elenkati fit-tabelli ta’ hawn taħt.Tabella A - L-estrazzjoni domestika (DE)1 Bijomassa |1.1 Prodotti tar-raba’ (minbarra dawk tal-għalf) |1.1.1 Ċereali |1.1.2 Għeruq, tuberi |1.1.3 Uċuħ taz-zokkor |1.1.4 Legumi |1.1.5 Ġwież |1.1.6 Uċuħ li jirrendu ż-żejt |1.1.7 Ħxejjex |1.1.8 Frott |1.1.9 Fibri |1.1.10 Uċuħ oħra n.e.c. |1.2 Fdalijiet tal-uċuħ (użati) uċuħ tal-għalf u bijomassa mirgħijja |1.2.1 Fdalijiet tal-uċuħ (użati) |1.2.1.1 Tiben |1.2.1.2 Fdalijiet oħra tal-uċuħ (weraq tal-pitravi taz-zokkor u tal-għalf, oħrajn) |1.2.2 Uċuħ tal-għalf u bijomassa mirgħajja |1.2.2.1 Uċuħ tal-għalf (inklużi l-għelejjel tal-bijomassa mill-mergħa) |1.2.2.2 Bijomassa mirgħajja |1.3 Injam (*) |1.3.1 Injam (injam tond forma ta’ zokk, ipproċessat) |1.3.2 Fuwil magħmul mill-injam u estrazzjonijiet oħra |1.4 Qbid ta’ ħut selvaġġ, pjanti/annimali akkwatiċi, kaċċa u ħsad |1.4.1 Qbid ta’ ħut selvaġġ |1.4.2 L-annimali u l-pjanti akkwatiċi l-oħra kollha |1.4.3 Il-kaċċa u l-ħsad |2. Minerali tal-metall (minerali gross) |2.1 Ħadid |2.2 Metalli li ma fihomx ħadid |2.2.1 Ram (**) |2.2.2 Nikil (**) |2.2.3 Ċomb (**) |2.2.4 Żingu (**) |2.2.5 Landa (**) |2.2.6 Deheb, fidda, platinu u metalli prezzjużi oħra |2.2.7 Boksajt u aluminju |2.2.8 Uranju u torju |2.2.9 Oħrajn n.e.c. |3 Minerali mhux metalliċi |3.1 Irħam, granit, ġebel ramli, porfirju, bażalt, ġebel ieħor għall-użu ornamentali jew għall-bini (minbarra l-lavanja) |3.2 Ġibs u dolomit |3.3 Lavanja |3.4 Minerali kimiċi u fertilizzanti |3.5 Melħ |3.6 Ġebla tal-ġir u ġipsum |3.7 Tafal u kawlina |3.8 Ramel u żrar |3.9 Oħrajn n.e.c. |3.10 Materjali tal-art (inkluża l-ħamrija) maħruġin minn taħt l-art, biss jekk ikunu użati (***) |4 Materjali/refgħat ta’ enerġija mill-fossili |4.1 Faħam u materjali/refgħat solidi ta’ enerġija mill-fossili |4.1.1 Faħam kannella |4.1.2 Faħam iebes |4.1.3 Shale taż-żejt u ramel tal-qatran |4.1.4 Pit |4.2 Materjali/refgħat ta’ enerġija likwidi u gassużi |4.2.1 Żejt mhux maħdum, kondensat u likwidi tal-gass naturali (NGL) |4.2.2 Gass naturali |(*) Barra dan, rappurtaġġ volontarju tal-inkrement nett tal-istokk tal-injam.(**) Barra dan, rappurtaġġ volontarju tal-kontenut metalliku.(***) Rappurtaġġ volontarju.Tabelli B (Importazzjonijiet – Kummerċ totali), C (Importazzjonijiet – Kummerċ barra l-UE), D (Esportazzjonijiet – Kummerċ totali), E (Esportazzjonijiet – Kummerċ barra l-UE)1 Bijomassa u prodotti tal-bijomassa |1.1 Prodotti tar-raba’ maħdumin u mhux maħdumin |1.1 1 Ċereali, maħdumin u mhux maħdumin |1.1 2 Għeruq, tuberi, maħdumin u mhux maħdumin |1.1 3 Uċuħ taz-zokkor, maħdumin u mhux maħdumin |1.1 4 Legumi, maħdumin u mhux maħdumin |1.1 4 Ġwież, maħdumin u mhux maħdumin |1.1 3 Uċuħ żejtnin, maħdumin u mhux maħdumin |1.1 4 Ħxejjex maħdumin u mhux maħdumin |1.1 8 Frott, maħdum u mhux maħdum |1.1 9 Fibri maħdumin u mhux maħdumin |1.1.10 Uċuħ oħra n.e.c., maħdumin u mhux maħdumin |1.2 Residwi tal-uċuħ, uċuħ tal-għalf u bijomassa mirgħajja |1.2.1 Fdalijiet tal-uċuħ (użati), maħdumin u mhux maħdumin |1.2.1.1 Tiben |1.2.2.2 Fdalijiet oħra tal-uċuħ |1.2.2 Uċuħ tal-għalf u bijomassa mirgħajja |1.2.2.1 Uċuħ tal-għalf |1.3 Injam u prodotti tal-injam |1.3 1 Injam, maħdum u mhux maħdum |1.3.2 Fuwil magħmul mill-injam u estrazzjonijiet oħra, maħdum u mhux maħdum |1.4. Ħut maqbud u annimali u pjanti akkwatiċi oħra, maħdumin u mhux maħdumin |1.4.1 Ħut maqbud |1.4.2 L-annimali u l-pjanti akkwatiċi l-oħra kollha |1.5 Annimali ħajjin minbarra dawk f’ 1.4, u prodotti mill-annimali |1.5.1 Annimali ħajjin minbarra dawk f’ 1.4 |1.5.2 Laħam u preparazzjoniiet tal-laħam |1.5.3 Prodotti tal-ħalib, bajd tal-għasafar, u għasel |1.5.4 Prodotti oħra mill-annimali (fibri, ġlud, ġlud bil-pil, ġilda, eċċ. mill-annimali) |1.6 Prodotti li joriġinaw prinċipalment mill-bijomassa |2 Minerali u konċentrati tal-metall, maħdumin u mhux maħdumin |2.1 Minerali u konċentrati tal-ħadid, ħadid u azzar, maħdum u mhux maħdum |2.2 Minerali u konċentrati tal-metall li ma fihomx ħadid, maħdumin u mhux maħdumin |2.2.1 Ram |2.2.2 Nikil |2.2.3 Ċomb |2.2.4 Żingu |2.2.5 Landa |2.2.6 Deheb, fidda, platinu u metalli prezzjużi oħra |2.2.7 Boksajt u aluminju |2.2.8 Uranju u torju |2.2.9 Oħrajn n.e.c. |2.3 Prodotti magħmulin prinċipalment bil-metalli |3 Minerali mhux metalliċi, maħdumin u mhux maħdumin |3.1 Irħam, granit, ġebel ramli, porfirju, bażalt, ġebel ieħor għall-użu ornamentali jew għall-bini (minbarra l-lavanja) |3.2 Ġibs u dolomit |3.3 Lavanja |3.4 Minerali kimiċi u fertilizzanti |3.5 Melħ |3.6 Ġebla tal-ġir u ġipsum |3.7 Tafal u kawlina |3.8 Ramel u żrar |3.9 Oħrajn n.e.c. |3.10 Materjali tal-art (inkluża l-ħamrija) maħruġin minn taħt l-art, biss jekk ikunu użati (*) |3.11 Prodotti magħmulin prinċipalment bil-minerali mhux metalliċi |4 Materjali/refgħat ta’ enerġija mill-fossili, maħdumin u mhux maħdumin |4.1 Faħam u prodotti solidi oħra li jrendu l-enerġija, maħdumin u mhux maħdumin |4.1.1 Faħam kannella |4.1.2 Faħam iebes |4.1.3 Shale taż-żejt u ramel tal-qatran |4.1.4 Pit |4.2 Prodotti likwidi u gassużi li jrendu l-enerġija, maħdumin u mhux maħdumin |4.2.1 Żejt mhux maħdum, kondensat u likwidi tal-gass naturali (NGL) |4.2.2 Gass naturali |4.3 Prodotti magħmulin prinċipalment minn prodotti fossili li jrendu l-enerġija |5 Prodotti oħra |6 Skart impurtat (Tabelli B u C)/impurtat (Tabelli D u E) għat-trattament aħħari u għar-rimi |(*) Rappurtaġġ volontarju.L-aġġustamenti ta’ hawn taħt għall-prinċipju ta’ residenza għandhom jiġu mdaħħlin fit-Tabelli B u D:Fjuwil maħżun minn unitajiet residenti li huma barra mill-pajjiż (żieda mat-Tabella B tal-importazzjonijiet) u fjuwil maħżun minn unitajiet mhux residenti fit-territorju nazzjonali (żieda mat-Tabella D tal-esportazzjonijiet) |1 Fjuwil għat-trasport fuq l-art |2 Fjuwil għat-trasport fuq l-ilma |3 Fjuwil għat-trasport bl-ajru |TAQSIMA 6It-tul massimu tal-perjodi ta’ tranżizzjoniGħall-implimentazzjoni tad-dispożizzjonijiet ta’ dan l-Anness, it-tul massimu tal-perjodu ta’ tranżizzjoni huwa ta’ sentejn wara l-ewwel sena ta’ referenza.[1] COM(94) 670 Direzzjonijiet għall-UE dwar l-Indikaturi Ambjentali u l-Kontijiet Nazzjonali Adattati għall-Ambjent – L-Integrazzjoni ta’ Sistemi Informatiċi Ambjentali u Ekonomiċi.[2] Ir-Regolament (KE) Nru 295/2008 tal-Parlament Ewropew u tal-Kunsill, tal-11 ta’ Marzu 2008 dwar statistika strutturali kummerċjali (ĠU L 97, 9.4.2008, p. 13)[3] Ir-Regolament tal-Kunsill (KE) Nru 2223/96 tal-25 ta' Ġunju 1996 dwar is-sistema Ewropea tal-kontijiet nazzjonali u reġjonali fil-Komunità (ĠU L 310, 5.11.1996,p. 1)[4] ĠU L 344, 28.12.2007, p. 15[5] Id-Deċiżjoni Nru 1600/2002/KE tal-Parlament Ewropew u tal-Kunsill tat-22 ta’ Lulju 2002 li tniżżel is-Sitt Programm ta’ Azzjoni tal-Komunità Ambjentali (ĠU L 242, 10.09.2002, p. 1)[6] Id-Deċiżjoni Nru 1600/2002/KE tal-Parlament Ewropew u tal-Kunsill tat-22 ta’ Lulju 2002 li tistabbilixxi s-Sitt Programm Komunitarju ta’ Azzjoni Ambjentali (ĠU L 242, 10.9.2002, p. 1).[7] ĠU L 344, 28.12.2007, p. 15.[8] ĠU L 310, 30.11.1996, p. 1.[9] COM(1994) 670.[10] ĠU L 87, 31.3.2009, p. 164.[11] ĠU L 184, 17.7.1999, p. 23.[12] Il-Konvenzjoni Qafas tan-Nazzjonijiet Uniti dwar it-Tibdil fil-Klima.[13] Il-Konvenzjoni dwar it-Tniġġis tal-Arja Fuq Medda Twila u li Jaqsam il-Fruntieri.